Επειδή η οικονομική κρίση μας έχει επηρεάσει σε όλους τους τομείς της ζωής μας, στις συνθήκες διαβίωσης, στις σχέσεις μας με τους γύρω μας, τον σύντροφό μας και συνήθως στο τι κάνουμε για να ευχαριστήσουμε τον ίδιο μας τον εαυτό, είναι φυσικό τα ποσοστά κατάθλιψης να έχουν αυξηθεί τα τελευταία χρόνια. Το ακούμε άλλωστε συνεχώς από τα μέσα μαζικής ενημέρωσης που μιλούν για τη δραματική άνοδο στο ποσσοστό αυτοκτονιών στη χώρα μας. Θεωρώ λοιπόν οτι πρέπει να υπάρχει ένα άρθρο στον ιστότοπο αυτό με τα συμπτώματα της κατάθλιψης.\nΝα ξέρετε πως ένα καταθλιπτικό επεισόδιο, ανάλογα με την σοβαρότητά του βέβαια, μπορεί να επηρεάσει όχι μόνο τη διάθεσή μας αλλά και τον τρόπο που σκεφτόμαστε, τη θέλησή μας να κάνουμε πράγματα, τη φυσική μας κατάσταση και την κινητικότητά μας. Ας δούμε όμως τα συμπτώματα λεπτωμερώς.\nΟι περισσότεροι άνθρωποι που βιώνουν ένα καταθλιπτικό επεισόδιο αισθάνονται υπερβολικά λυπημένοι, "άδειοι" μέσα τους, απελπισμένοι και μόνοι. Μπορεί να κλαίνε συχνά αλλά στις πιο σοβαρές περιπτώσεις μπορεί να νιώθουν οτι θέλουν να κλάψουν αλλά δεν μπορούν. Αισθάνονται πως κανείς δεν μπορεί να τους βοηθήσει, ούτε και ο εαυτός τους. Μερικοί επίσης νιώθουν έντονο άγχος και θυμό. Αισθήματα στοργής για συγγενικά πρόσωπα ή φίλους μπορεί να χαθούν.\nΣυμπτώματα σχετικά με τη θέληση να κάνουμε πράγματα\nΈνας άνθρωπος με κατάθλιψη συνήθως δεν έχει τη θέληση να συμμετέχει σε οποιαδήποτε δραστηριότητα. Χάνεται η πρωτοβουλία, ο αυθορμητισμός και η ευχαρίστηση από οτιδήποτε κι αν κάνει. Πολλές φορές πρέπει να πιέσει τον εαυτό του για να πάει στη δουλειά, να συζητήσει, να βγει με φίλους ή να κάνει σεξ. Στις σοβαρότερες περιπτώσεις, ο ασθενής δε θέλει και δεν μπορεί καν να σηκωθεί το πρωί από το κρεβάτι. Η μόνη θέληση που μένει σε μερικούς ανθρώπους είναι να αυτοκτονήσουν για να ξεφύγουν από αυτήν τη ζωή και να γλιτώσουν οι άλλοι από αυτούς.\nΣυμπτώματα σε σχέση με την συμπεριφορά\nΟι καταθλιπτικοί άνθρωποι αρχίζουν να κάνουν όλο και λιγότερα πράγματα στην καθημερινότητά τους που στο τέλος καταλήγουν να περνούν την περισσότερη μέρα στο κρεβάτι. Οπιοαδήποτε δραστηριότητα τους εξαντλεί. Μπορεί να κινούνται αργά, να μιλούν αργά και σιγά, με μεγάλες παύσεις και χωρίς διακυμάνσεις στη φωνή. Δεν κοιτάζουν συχνά τον άλλο, κοιτάζουν κάτω, μπορεί να καμπουριάζουν, το κεφάλι φαίνεται σαν να κρέμεται και εκφράζονται ελάχιστα με τα χέρια ή το πρόσωπό τους. Πιο σπάνια όμως μπορεί να δούμε το αντίθετο. Να είναι υπερκινητικοί, να μην μπορούν να κάτσουν, τα χέρια να κουνιούνται ασταμάτητα και να μην σταματούν να μιλούν.\nΤα άτομα με κατάθλιψη έχουν αρνητική άποψη για τον εαυτό τους. Περιγράφουν τον εαυτό τους ως κατώτερο από τους άλλους, άρα επηρεάζεται η αυτοπεποίθησή τους και αισθάνονται ενοχές. Πιστεύουν πως αυτοί φταίνε για οπιαδήποτε παλιά ή τωρινή αποτυχία στη ζωή τους αλλά και για οτι αρνητικό συμβαίνει που μπορεί να μην έχει καμία σχέση με τους ίδιους. Μπορεί να έχουν την αντίληψη πως είναι άχρηστοι, κακοί ή δεν τους θέλει κανείς. Ένα άλλο γνωσιακό σύμπτωμα είναι οι απαισιόδοξες αντιλήψεις τους για το μέλλον. Τίποτα δεν θα αλλάξει ή θα καλυτερέψει. Όλα είναι μαύρα, περιμένουν το χειρότερο να συβεί και τα πάντα να καταρεύσουν. Η νοητική ικανότητα είναι άλλος ένας τομέας που επηρεάζεται. Μπερδεύονται εύκολα, δεν θυμούνται πράγματα, αποσπάται εύκολα η προσοχή τους και δεν μπορούν να λύσουν το παραμικρό πρόβλημα που μπορεί να αντιμετωπίσουν. Επηρεάζεται λοιπόν η μνήμη, η προσοχή και η λογική ικανότητα του ατόμου.\nΗ κατάθλιψη συχνά συνοδεύεται από σωματικά συμπτώματα όπως πονοκεφάλους, γαστρεντερικά προβλήματα, ζάλη, ενοχλήσεις στο στήθος ή πόνος σε όλο το σώμα. Συχνά παρατηρούνται προβλήματα στην όρεξη και ύπνο. Η όρεξη χάνεται και χάνουν βάρος αλλά σε μερικούς ανθρώπους αυξάνεται υπερβολικά η όρεξη και παχαίνουν. Αλλαγές εκτός από το βάρος, έχουμε και στον ύπνο. Οι άνθρωποι που βιώνουν ένα καταθλιπτικό επεισόδιο παραπονιούνται για αϋπνίες, μπορεί να ξυπνούν συχνά το βράδυ και να μην μπορούν να ξανακοιμηθούν ή μπορεί να δούμε να κοιμούνται υπερβολικά, ακόμα και 15 ώρες, αλλά και πάλι να ξυπνούν νιώθοντας εξαντλημένοι.\nΑυτά λοιπόν είναι τα συμπτώματα της κατάθλιψης. Να επισημάνω μόνο πως μπορεί καθώς τα βλέπετε να νομίζετε πως τα έχετε όλα, όπως συχνά συμβαίνει στους φοιτητές ψυχολογίας όταν αρχίζουμε να διαβάζουμε όλες τις αρρώστιες. Δεν σημαίνει οτι πάσχετε από κατάθλιψη. Ένας ειδικός βλέπει την σοβαρότητα της κατάστασης πολύ προσεκτικά πριν καταλήξει σε μία τέτοια διάγνωση. Από την άλλη δεν σας λέω βέβαια να αγνοήσετε συμπτώματα που νιώθετε μέσα σας πως είναι σοβαρά. Μπορεί να περνάτε ένα καταθλιπτικό επεισόδιο εξαιτίας ενός ψυχολογικού τραύματος και να μην σας ξανατύχει ποτέ ή να είναι μία πιο ήπια μορφή κατάθλιψης που ονομάζεται δυσθυμία. Μία επίσκεψη σε κάποιον ειδικό που θα αξιολογήσει αν χρειάζεστε ψυχολογική θεραπεία ή φαρμακευτική αγωγή ή τίποτα, ίσως να σας βοηθήσει.


Ασθενεί τις εν υμίν; (Ακολουθία Ευχελαίου) - Σαϊτης Eshop\nΒιβλία, Λειτουργικά, Μεταφρασμένα, Πασχαλινά είδη, Βιβλία Λειτουργικά\nΚατάστημα - Ασθενεί τις εν υμίν; (Ακολουθία Ευχελαίου)\nΗ παρούσα μελέτη αποτελεί ένα χρήσιμο και κατατοπιστικό εγχειρίδιο για την τέλεση του σημαντικού και θεραπευτικού Μυστηρίου του Ιερού Ευχελαίου, στους Ιερούς Ναούς ή στους οίκους των πιστών. Περιλαμβάνει τον σχολιασμό των Δέκα Ευχών και τη διαρρύθμιση της Ακολουθίας, καθώς και το αρχαίο κείμενο με τη μετάφρασή του.\nΤο Μυστήριο του Ιερού Ευχελαίου, παραμένει άγνωστο σε πολλούς χριστιανούς, που τώρα έχουν τη δυνατότητα να γίνουν κοινωνοί των σωτηριωδών αληθειών και της φιλάνθρωπης αγάπης του Θεανθρώπου Χριστού.\nΚωδικός προϊόντος: 0136 Κατηγορίες: Βιβλία, Βιβλία Λειτουργικά, Λειτουργικά, Μεταφρασμένα, Πασχαλινά είδη


H Infinity ετοιμάζει supercar - AUTO\nH Infinity ετοιμάζει supercar\nAskmen Greece > Auto & Moto > AUTO > H Infinity ετοιμάζει supercar\nΟι φήμες θέλουν να το σχεδιάζει ο Adrian Newey.\nΑν είστε fun του Gran Turismo θα έχετε ακουστά τα Red Bull X2014 και Χ1, τα δυο εικονικά μοντέλα που έχουν σχεδιαστεί από τον τεχνικό διευθυντή της Red Bull F1, Adrian Newey. Σχεδιασμένα αποκλειστικά για τα Gran Turismo 5 και 6, τα φουτουριστικά μοντέλα έχουν πολύ προχωρημένη σχεδίαση, όπως συμβαίνει στις περιπτώσεις που οι σχεδιαστές αφήνουν ελεύθερη την φαντασία τους.\nΟ Adrian Newey επί το έργον...\nΗ μεγάλη όμως είδηση είναι πως ο Adrian Newey είναι πιθανό να σχεδιάσει ένα supercar για την Infiniti. Αυτό προκύπτει από την σχέση της Red Bull με την Infiniti, η οποία είναι χορηγός της αγωνιστικής ομάδας. Σχετικές δηλώσεις έκανε ο Andy Palmer, αντιπρόεδρος της Infiniti : «O Adrian θέλει να κάνει κάτι καινούργιο και σε συνεργασία με τη Red Bull το μελετάμε, ωστόσο είναι κάτι που μπορεί να κρατήσει καιρό».\nΗ Red Bull δεν είναι ευχαριστημένη με την υβριδική μονάδα ισχύος της Renault στην F1 αυτή τη χρονιά και μάλλον θα ζητήσει την αρωγή της Nissan για μια νέα μονάδα. Ο Ιάπωνας κατασκευαστής αυτή την περίοδο εξελίσσει το αυτοκίνητο που θα τρέξει στο επόμενο Le Mans, το LMP1 2015 και μπορεί να κατασκευάσει μια μονάδα ισχύος για την F1 βασισμένη στο GT-R LM Nismo.\nΟ Palmer, της Nissan δήλωσε για το επερχόμενο αγωνιστικό για το Le Mans : «Έχει ένα πολύ διαφορετικό αεροδυναμικό πακέτο. Σκεφτόμαστε ιδέες προσαρμογής για το δρόμο. Ενδεχομένως ο Newey θα μπορούσε να βάλει την υπογραφή του σε κάτι τέτοιο».


Ο Ολυμπιακός, ο ταλαντούχος Λίνκολν, η Traffic και η «Big 3» της Πορτογαλίας (Vids) - to10.gr\nΑρχική / ANONYMOUS / Ο Ολυμπιακός, ο ταλαντούχος Λίνκολν, η Traffic και η «Big 3» της Πορτογαλίας (Vids)\nΟ Ολυμπιακός, ο ταλαντούχος Λίνκολν, η Traffic και η «Big 3» της Πορτογαλίας (Vids)\nΟ 21χρονος Βραζιλιάνος Λίνκολν συνδέεται πάλι με τον Ολυμπιακό από τον ατζέντη του, αλλά ίσως τα πράγματα να είναι λίγο διαφορετικά...\nΤα μεταγραφικά σενάρια δίνουν και παίρνουν για τον Ολυμπιακό. Πριν από λίγο καιρό το goal.com είχε αποκαλύψει ότι οι Ερυθρόλευκοι έχουν δείξει ενδιαφέρον για έναν πιτσιρικά Βραζιλιάνο που αγωνίζεται στην Πορτογαλία. Το όνομά του, Λίνκολν Ενρίκε Ολιβέιρα ντος Σάντος. Ποδοσφαιριστής της Σάντα Κλάρα, μόλις 21 ετών (07/11/1998), επιτελικός μέσος, προερχόμενος από το φυτώριο της Γκρέμιο και με σπουδαίες εμφανίσεις στη Liga NOS.\nΟ ποδοσφαιριστής αγωνίζεται, μεν, στη Σάντα Κλάρα, αλλά ουσιαστικά αποτελεί «περιουσιακό στοιχείο» της εταιρείας «Traffic», ενός εκ των πιο ισχυρών γραφείων μάνατζερ παικτών στον κόσμο. Ο εκπρόσωπος της Traffic, Λούκας Μινέιρο, επανέφερε το όνομα του Λίνκολν στο προσκήνιο για τους Ερυθρόλευκους, αναφέροντας χαρακτηριστικά στη βραζιλιάνικη εφημερίδα «Gauchazh»: «Είχαμε πολλές κρούσεις από συλλόγους στη Γαλλία, την Ισπανία και την Ελλάδα, αλλά δεν έχουν υπάρξει συγκεκριμένες προτάσεις, κυρίως επειδή πάγωσε η αγορά λόγω της πανδημίας. Αλλά ειναι σχεδόν βέβαιο ότι θα υπάρξει επίσημο ενδιαφέρον προς τον σύλλογο».\nΣτο ίδιο δημοσίευμα σημειώνεται πως η ρήτρα αποδέσμευσης του Λίνκολν από τη Σάντα Κλάρα έχει καθοριστεί στα 15.000.000 €, ωστόσο σημειώνεται ότι η πιθανότερη τιμή πώλησης είναι τα 3-4 εκατ. ευρώ. Με την Γκρέμιο να έχει κρατήσει το 20% σε πιθανότητα μεταπώλησης, ενώ ένα μεγάλο ποσοστό έχει κρατήσει και η Traffic.\nΕίναι σαφές ότι ο Ολυμπιακός παρακολουθεί πολύ στενά το πορτογαλικό πρωτάθλημα. Και είναι εξίσου σαφές ότι ένας παίκτης, 21 ετών, με 27 ματς, 1 γκολ και 7 ασίστ είναι λογικό να τσεκάρεται από τους Πειραιώτες. Εντούτοις, στη θέση «10» που αγωνίζεται ο Βραζιλιάνος υπάρχουν ο Φορτούνης, ο Βαλμπουενά και σταδιακά αναμένεται να μετατεθεί εκεί και ο Λοβέρα, ο οποίος θεωρείται ότι μπορεί να προσφέρει περισσότερα στη συγκεκριμένη θέση.\nΕπιπλέον, για τον ποδοσφαιριστή έχουν δείξει ενδιαφέρον Πόρτο, Μπενφίκα και Σπόρτινγκ Λισσαβόνας, κάτι που σημαίνει ότι είναι μία περίπτωση που θα φτάσει ψηλά οικονομικά. Μάλιστα, δεν είναι λίγοι εκείνοι που επισημαίνουν ότι η Traffic απλώς προσπαθεί να ανεβάσει την τιμή του ποδοσφαιριστή με τη δημόσια… ενημέρωση για ενδιαφέρον ομάδων από ξένα πρωταθλήματα για τον ποδοσφαιριστή. Με σκοπό να ανέβει το ποσό της… έναρξης των προσφορών!


ΣΥΝΤΟΜΑ ΣΧΟΛΙΑ – SPOREAS.gr\nΤα παρακάτω νέα σταχυολογήσαμε από μία απογευματινή εφημερίδα της Αθήνας και τα σχολιάζουμε:\nΠΟΔΟΣΦΑΙΡΙΚΑ 1: Σε συνέντευξη του σε απογευματινή εφημερίδα της Αθήνας ο κ. Α. Φούρας, πρώην υφυπουργός αθλητισμού, δηλώνει ότι «τα μόνιμα προβλήματα του ποδοσφαίρου είναι τρία «Δ», δηλ. Διαιτησία, Διοίκηση, Δικαιοσύνη. Εκεί πρέπει να δοθεί λύση». Από τότε που το ποδόσφαιρο και γενικά ο αθλητισμός από άμιλλα και ιδέα έγινε Ανώνυμη Εταιρία και καθαρό εμπόριο όλα πάνε στο στραβό. Εκεί που υπάρχουν το χρήμα και η προβολή υπεισέρχεται και ο δαίμονας της διαφθοράς. Κάποτε οι αθλητές αγωνίζονταν για ένα στεφάνι, στην αρχαιότητα, κατόπι για ένα γεύμα και ένα ταξίδι δωρεάν κάπου στο εσωτερικό ή στο εξωτερικό, στα αθώα χρόνια του αθλητισμού. Σήμερα ο αθλητισμός κυβερνάται από μερικούς μεγαλοεπιχειρηματίες, που αρκετοί τους δεν έχουν και τόσο καθαρό μητρώο και από ποδοσφαιριστές βεντέτες. Όλοι μιλούν για εξυγίανση και κάθαρση. Πώς θα έρθει και από ποιους; Δυστυχώς, η διαφθορά έχει εξαπλωθεί σε όλο το σώμα της κοινωνίας. Χρειάζεται βαθιά τομή. Η σήψη είναι απόρροια της απόρριψης των αρχών του Ευαγγελίου και της ηθικής. Καιρός να επιστραφεί ο άνθρωπος στο Θεό.\nΠΟΔΟΣΦΑΙΡΙΚΑ 2: Για πολλές ημέρες στα ΜΜΕ, και ιδιαίτερα στα κανάλια, πρωταγωνιστές ήταν δυο ονόματα, ο πρόεδρος μιας μεγάλης ομάδας και ένας ποδοσφαιριστής. Υπήρχε καταιγισμός αλληλοκατηγοριών. Στο… παιχνίδι, μπήκε και μια γνωστή τραγουδίστρια, μνηστή του ποδοσφαιριστή. Κι ας υπήρχαν την ίδια ώρα άλλα καυτά θέματα, που ταλάνιζαν τον ελληνικό λαό. Πάνω από 2 εκατομμύρια συμπατριώτες μας ζούνε στα όρια της φτώχειας και άλλοι, που είναι βιρτουόζοι της μπάλας, κλείνουν συμβόλαια δισεκατομμυρίων. Σωτήρες της ανθρωπότητας που με τις έρευνες τους σώζουν ζωές, γιατροί και επιστήμονες, που ξόδεψαν δεκαετίες στα θρανία, μόλις καταφέρνουν να καλύψουν τα έξοδα της οικογένειας τους, ενώ μερικοί ποδοσφαιριστές ζούνε σαν πρίγκιπες! Ανισότητα, σ’ έναν κόσμο που αγωνίζεται για τη δικαιοσύνη και την ισότητα. Ποιος θα φέρει δικαιοσύνη σ’ έναν κόσμο αδικίας και ανισότητας; Μόνο ο Ιησούς Χριστός και οι Απόστολοι Του δίδαξαν και εφάρμοσαν την ισότητα και τη δικαιοσύνη.\nΑΓΝΩΜΟΣΥΝΗ: Τον Γενάρη, όταν συνεδρίαζαν οι υπουργοί της Ε.Ε. στο Ναύπλιο, την πρώτη πρωτεύουσα του ελληνικού κράτους, γύρω στους 10.000 διαδηλωτές από όλη την Ελλάδα και από άλλα κράτη ήταν εκεί για να διαμαρτυρηθούν για την ανεργία κ.ά. Ο υπουργός εργασίας της χώρας μας για να καθησυχάσει τους ομολόγους του από τις κραυγές των διαδηλωτών, τους είπε: «Εδώ σκότωσαν τον Καποδίστρια και φυλάκισαν τον Κολοκοτρώνη… Εμείς είμαστε τόσο ασήμαντοι μπροστά τους που δεν κινδυνεύουμε από κανένα», γράφει η εφημερίδα. Έτσι εκφράζανε οι προπάτορες μας τους ήρωες τους. Μήπως το ίδιο δεν ισχύει και σε κάθε εποχή και σήμερα. Ο άνθρωπος είναι αγνώμονας κι αχάριστος στους ευεργέτες του. Αντίθετα, τιμά και …θεοποιεί τους τραγουδιστές, ποδοσφαιριστές …Την ευγνωμοσύνη μας πρέπει να εκφράζουμε πρώτα στο Θεό για όλες τις ευεργεσίες Του και σ’ εκείνους που είναι άξιοι τιμής.\nΕΣΩΤΕΡΙΚΗ ΑΛΛΑΓΗ: Η ΤΗ ΒΗ σερβίρει αυτό που θέλει ο πελάτης, αυτό λένε και οι υπεύθυνοι των καναλιών. Κι έτσι προσφέρουν χωρίς ντροπή και απλοχεριά πασαλειμμένα με αίμα, βία, σεξ, τρομολογνεία… ένα σωρό γυαλιστερά σκουπίδια, προσωπικά δράματα… «Είναι τρόπος υποβολής και επιβολής του απάνθρωπου πολιτισμού που ζούμε, που έχει εξοστρακίσει την ομορφιά, την αγάπη και έχει χωρίσει τον κόσμο σε καλό και κακό… Ο αποπροσανατολισμός των ΜΜΕ είναι τρομακτικός… Γι αυτό τον τελευταίο καιρό, ο βόρβορος και ο οχετός υπάρχει κίνδυνος να πνίξει τα πάντα… Η απάντηση είναι πολιτική και πολιτιστική αλλά και παγκόσμια…» γράφει σε άρθρο του ο συγγραφέας Δημ. Παπαχρήστος. Τι θέλει ο συγγραφέας κι άλλο πολιτισμό και πολιτική. Και τα δυο ευδοκιμούν σε αφθονία στην πατρίδα μας, ακόμη και υπουργείο πολιτισμού έχουμε, αλλά τα πράγματα δεν αλλάζουν και θα παραμένουν έτσι όσο ο άνθρωπος δεν αλλάξει εσωτερικά. Ο άνθρωπος χρειάζεται νέα καρδιά κι αυτή μπορεί να του τη δώσει μόνο Ιησούς Χριστός.\nΚΑΙ ΕΚΚΛΗΣΙΑ ΤΟΥ ΣΑΤΑΝΑ!


By tilosnews.eu on 11 Ιανουαρίου 2021 • ( Σχολιάστε )\nΗ Ελλάδα έχει εξασφαλίσει 26.090.000 δόσεις εμβολίων για την covid-19. Κανονικά προχωρά ο αρχικός σχεδιασμός εμβολιασμών\nΣημαντικό τμήμα προόδου για τους εμβολιασμούς αποτελεί το σημερινό άνοιγμα της πλατφόρμας των ραντεβού για άνω των 85 ετών, είπε η κ. Θεοδωρίδου. Η πρώτη ομάδα που θα εμβολιαστεί μετά τους υγειονομικούς και τις κλειστές δομές, είναι τα άτομα ηλικίας άνω των 85 ετών. Η καθηγήτρια εξήγησε ότι η ηλικία αποτελεί αυξημένο παράγοντα κινδύνου και γι αυτό έγινε και η προτεραιοποίηση, όπως άλλωστε γίνεται και σε όλα τα προγράμματα εμβολιασμού άλλων χωρών.\nΗ κ. Θεοδωρίδου εξήγησε ότι η πρώτη δόση εμβολιασμού, η λεγόμενη πρωτογενής ανοσοποίηση, είναι αυτή που γνωρίζει στο ανοσολογικό σύστημα το αντιγόνο του εμβολίου και έτσι αναπτύσσονται αντισώματα. Μετά από 21 μέρες γίνεται η δεύτερη δόση για το εμβόλιο της Pfizer και υπάρχει μία ετοιμότητα παραγωγής περισσότερων αντισωμάτων. Επομένως, είπε η κ. Θεοδωρίδου, οι δύο δόσεις για τον εμβολιασμό στοχεύσουν στην πλήρη ανοσοποίηση, κι αν περιοριστεί κανείς σε μία δόση, ο εμβολιασμός είναι ανεπαρκής. «Είναι δικαιολογημένη κάποια αναβολή κάποιων ημερών, αν υπάρξει πρόβλημα, ποτέ δεν χάνεται η πρώτη δόση, αλλά οπωσδήποτε πρέπει να γίνει και η δεύτερη δόση».\nΕμβολιασμός γυναικών αναπαραγωγικής ηλικίας\nΜε τον εμβολιασμό των υγειονομικών εμβολιάστηκαν και πολλές γυναίκες αναπαραγωγικής ηλικίας, είπε η καθηγήτρια. Στο ερώτημα εάν ο εμβολιασμός είναι ασφαλής κατά την διάρκεια της κύησης, είπε ότι η περίοδος της εγκυμοσύνης προσεγγίζεται με ιδιαίτερη προσοχή και ευαισθησία και για το θέμα των εμβολιασμών, μέχρι να είναι πέρα για πέρα αποδεδειγμένο ότι δεν εγκυμονεί ο εμβολιασμός κανένα κίνδυνο για το έμβρυο και την έγκυο.\nΜέχρι τέλος Ιανουαρίου η χώρα μας θα παραλάβει από Pfizer -BioNTech, 427.050 δόσεις, στο τέλος Φεβρουαρίου, 362.700 δόσεις και τον Μάρτιο θα παραλάβει άλλες 558.675 δόσεις, σύνολο 1.348.425 δόσεις. Όπως είπε, αυτός ο αριθμός είναι ελαφρά αυξημένος σε σχέση με προηγούμενες ανακοινώσεις.Σε αυτές υπάρχει περίπτωση να προστεθούν, 1.180.930 δόσεις από την επιπλέον συμφωνία της Pfizer με την Ευρωπαϊκή Επιτροπή. Επιπλέον μετά την έγκριση της Moderna, αναμένεται η παράδοση 20.000 δόσεων εντός Ιανουαρίου, 115.000 δόσεων το Φεβρουάριο και 105.000 δόσεων τον Μάρτιο. Οι συνολικές παραδόσεις της Moderna για το πρώτο τρίμηνο είναι 240.000 δόσεις. Επίσης σε αυτές τις παραδόσεις αναμένεται να προστεθούν από την AstraZeneca, αν λάβει έγκριση από τον ΕΜΑ, εντός Ιανουαρίου όπως αναμένεται, η πρώτη παράδοση θα είναι εντός Φεβρουαρίου και θα είναι άνω των 400.000 δόσεων με αύξηση των παραδόσεων τους επόμενους μήνες. Αναμένεται νωρίτερα η έγκριση του εμβολίου της Johnson & Johnson, που είναι μονοδοσικό και πολύ πιο εύκολο στη διαχείριση, είπε ο κ. Θεμιστοκλέους.\nΚορονοϊός-Ελλάδα: 444 κρούσματα, 350 διασωληνωμένοι, 39 θάνατοι\nΧορηγία 400 rapid test-Covid 19 στον Δήμο Τήλου από την Περιφέρεια Νοτίου Αιγαίου


Όστοϊτς κι επίσημα στον Ολυμπιακό - e-HandBall.gr\nΌστοϊτς κι επίσημα στον Ολυμπιακό\nΟλοκληρώθηκε η μεταγραφή του Σέρβου αριστερού ίντερ\nΠαίκτης που Ολυμπιακού είναι και με τη…βούλα ο 27χρονος αριστερός ίντερ Ράντοβαν Όστοϊτς. Όπως σας είχε ενημερώσει από χθες το e-handball.gr, o παίκτης βρισκόταν εδώ από χθες. Σήμερα πέρασε τις ιατρικές εξετάσεις και υπέγραψε συμβόλαιο συνεργασίας.\nO παίκτης έχει κάνει ήδη την πρώτη του προπόνηση με την ομάδα και θα βρίσκεται στη διάθεση του τεχνικού του Ολυμπιακού Γιώργου Ζαραβίνα.\nΑναλυτικά η ανακοίνωση του συλλόγου και οι πρώτες του δηλώσεις: «Ο ΟΛΥΜΠΙΑΚΟΣ Σ.Φ.Π. ανακοινώνει την έναρξη της συνεργασίας του με τον Ράντοβαν Όστοϊτς. O Σέρβος αριστερός ίντερ είναι γεννημένος στις 21/6/1993 και εντάσσεται στην ομάδα Χάντμπολ».\nΥπογράφει ο Όστοϊτς στον Ολυμπιακό\nΕυχαριστημένη ως τώρα, μπορούσε και καλύτερα η Πυλαία


Κορονοϊός: Η Δανία “τελείωσε” την πανδημία – Διχασμένοι οι ειδικοί – Flashnews.gr\nΑρχική > Κόσμος > Κορονοϊός: Η Δανία “τελείωσε” την πανδημία – Διχασμένοι οι ειδικοί\n29 Ιανουαρίου, 2022 07:19\nΚορονοϊός: Η Δανία “τελείωσε” την πανδημία – Διχασμένοι οι ειδικοί\nΗ πρωθυπουργός της Δανίας ανακοίνωσε την άρση σχεδόν όλων των περιορισμών κατά του κορονοϊού. "Υπερβολική" τη χαρακτηρίζουν οι ειδικοί.\n29 Ιανουαρίου, 2022 | 07:19\nΗ πρωθυπουργός της Δανίας ανακοίνωσε την άρση σχεδόν όλων των περιορισμών κατά του κορονοϊού. “Υπερβολική” τη χαρακτηρίζουν οι ειδικοί.\nΑνησυχία προκαλεί στους ειδικούς η απόφαση της κυβέρνησης της Δανίας να άρει τα περισσότερα περιοριστικά μέτρα για τον κορονοϊό. Η κυβέρνηση αποφάσισε να μην ισχύει πλέον το υγειονομικό πιστοποιητικό και η υποχρεωτική χρήση μάσκας.\nΜάλιστα, η πρωθυπουργός Μέτε Φρέντερικσεν είπε χαρακτηριστικά “αντίο στους περιορισμούς και καλωσόρισμα στην ζωή όπως την ξέραμε πριν από τον ιό”.\nΩστόσο, η Δανία δεν είναι η μοναδική ευρωπαϊκή χώρα που αποφασίζεται άρση των περιορισμών στην πλειοψηφία τους. Η Αγγλία επίσης ήρε τους περισσότερους περιορισμούς που ίσχυαν ακόμη και ήταν ήδη ηπιότεροι από τον ευρωπαϊκό μέσο όρο: μάσκα στους εσωτερικούς δημόσιους χώρους και εμβολιαστικό πάσο για τις μεγάλες εκδηλώσεις.\nΗ τάση αυτή, όπως αναφέρει το ΑΠΕ-ΜΠΕ, βρίσκεται σε αντίθεση με άλλες χώρες όπως η Γαλλία, η οποία, παρά μία ελαφρά χαλάρωση του προγράμματος των περιοριστικών μέτρων την επόμενη εβδομάδα, δεν προβλέπει την κατάργηση του πιστοποιητικού εμβολιασμού.


Λογοκρισία με εντολή Σαμαρά! – AmaliadaNews.gr\nΛογοκρισία με εντολή Σαμαρά!\n13 Σεπτεμβρίου 2014 • 0 Comments\nΕίναι πρωτοφανής για τα μεταπολιτευτικά χρονικά η κυβερνητική μεθόδευση να μην μεταδοθεί από τη ΝΕΡΙΤ η καθιερωμένη ομιλία του αρχηγού της αξιωματικής αντιπολίτευσης στη Διεθνή Έκθεση Θεσσαλονίκης το Σάββατο το βράδυ.\nΕίναι τόσο προκλητική αυτή η λογοκριτική πρακτική, με παρέμβαση μάλιστα προσωπικά του ίδιου του πρωθυπουργού, που προκάλεσε την παραίτηση ακόμα και της διορισμένης από την κυβέρνηση διοίκησης της ΝΕΡΙΤ.\nΜπροστά στον πανικό τους καταφεύγουν στο μόνο δρόμο που γνωρίζουν, τα πραξικοπήματα και τον αυταρχισμό, δίνοντας δείγματα το πώς επιδιώκουν να οργανώσουν την προεκλογική αντιπαράθεση. Τους φοβίζει η ανάδειξη του εναλλακτικού πολιτικού μηνύματος ελπίδας και προοπτικής του ΣΥΡΙΖΑ που θα παρουσιαστεί με συγκεκριμένη κυβερνητική δέσμευση στο Βελλίδειο από τον πρόεδρο του ΣΥΡΙΖΑ Αλέξη Τσίπρα.\nΌ,τι όμως και αν επινοήσουν δεν σώζονται.\nΗ ομιλία του Αλέξη Τσίπρα, το Σάββατο, στις 7.30 μμ, θα μεταδοθεί από τοπικά κανάλια σε όλη τη χώρα και στην Ηλεία.\n← Τροφές πλούσιες σε πρωτεΐνη ρίχνουν την πίεση μας\nΤα ποσά που σχεδιάζει να επιστρέψει η κυβέρνηση στους στρατιωτικούς (ΠΙΝΑΚΑΣ) →\nΑφιέρωμα στον Πανηλειακό: Μια σεζόν σταθερότητας, με φινάλε στην τρίτη θέση 19 Απριλίου 2018\nΤην πήρε πίσω αυτή την απόφαση η 6η ΥΠΕ – «Μπάχαλο» με Λέντζα 19 Απριλίου 2018\nΣύλληψη πέντε αντρών για κατοχή ναρκωτικών – Συλλήψεις για καταδικαστική απόφαση και παράνομη οπλοκατοχή 19 Απριλίου 2018\nΑς απαντήσουν στον Λαό και σε εμένα, τον λόγο που δικάστηκα και θα πρέπει να εξοντωθώ ! 19 Απριλίου 2018\nΣυνελήφθη ο έκπτωτος δήμαρχος Ζαχάρως Πανταζής Χρονόπουλος 18 Απριλίου 2018\n«Ξέμειναν» από καύσιμα τα απορριμματοφόρα του δήμου Πύργου!- Εκ νέου συσσώρευση απορριμμάτων… 18 Απριλίου 2018


Η Ιατρική αλλάζει την ιστορία! Μια απίστευτη χειρουργική επέμβαση...\nΙστορία Ο γιατρός αφαίρεσε τις σφαίρες από το κεφάλι του στρατηγού 18.08.2015\nΜια τορπίλη στην καρδιά του ελληνισμού!\nΙστορία Ο τορπιλισμός της «Έλλης»! 15.08.2015\nΔέκα σφαίρες στην καρδιά της μεγάλης Ελλάδας!\nΙστορία 30 Ιουλίου 1920 …Ο Βενιζέλος δέχεται τα δολοφονικά πυρά δυο αξιωματικών μετά την υπογραφή της Συνθήκης των Σεβρών όπου η χώρα έφτασε να "ακουμπά" σε 2 ηπείρους και 5 θάλασσες... 30.07.2015\nΙστορία Ένα σπουδαίο κατόρθωμα της επιστήμης που άλλαξε το ρου της ιστορίας 20.07.2015\nΜια πολυτάραχη ζωή με ένα οδυνηρό τέλος !\nΙστορία ΄Ερνεστ Χέμινγουεϊ…μια μοναδική προσωπικότητα 02.07.2015\nΙστορία Ήταν 19 Ιουνίου 1951 …ο Άγγελος Σικελιανός …ένας από τους μεγαλύτερους ποιητές και στοχαστές του 20ου αιώνα της Ευρώπης – της Ελλάδας, φεύγει από τη ζωή! 19.06.2015\nΤο ημερολόγιο…ουρλιαχτό για την ελευθερία!\nΙστορία Η Άννα Φρανκ και η συγκλονιστική ιστορία της 12.06.2015\nΙστορία Πολέμησαν με αυτοθυσία και ηρωισμό 07.06.2015


Final 4 Preview: #WLG - League of Legends Greek Championship\nΤετάρτη, Αύγουστος 29, 2018 14:06 , Posted by: Κώστας Σορόπουλος\nΗ WLGaming Esports ιδρύθηκε από τον Γιάννη Μόλλα ακριβώς πριν από τρία χρόνια, τον Αύγουστο του 2015. Αποτελεί έναν οργανισμό, με έδρα την Κύπρο, με σταθερή και ηχηρή παρουσία σε όλες τις εγχώριες διοργανώσεις, ειδικότερα του League of Legends, αλλά και πολλών άλλων competitive σκηνών. Ως είναι λογικό, όλες οι ομάδες που βρίσκονται στο Final Four του League of Legends Greek Championship, δεν θα μπορούσαν παρά να έχουν ως βασικό στόχο τους την κατάκτηση του Πρωταθλήματος και φυσικά την πρόκριση στο European Masters. Το ίδιο ισχύει και για την WLGaming, που από την αρχή είχε θέσει τον πήχη ψηλά, θέλοντας να έχει για άλλη μία σεζόν στο LGC τουλάχιστον δυναμική παρουσία, και γιατί όχι, να το κατακτήσει κιόλας.\nΣτην διάθεση του προπονητικού team και της ίδιας της ομάδας, βρίσκονται παίκτες με μεγάλη εμπειρία, ιδιαίτερη χημεία και εξαιρετικές παικτικές ικανότητες. Η ικανότητα της ομάδας να βελτιώνεται συνεχώς, να προσπαθεί να διορθώνει τα λάθη της και να καλύπτει της αδυναμίες της, βασιζόμενοι στα ισχυρά – και δυναμικά – στοιχεία της, σε μία παρόμοια διαδικασία με την Gamespace. Διαφοροποιείται ωστόσο γύρω από το γεγονός, πως η WLG ναι μεν διαθέτει παίκτες που μπορούν να προσφέρουν είτε εκρηκτικές βραδιές, είτε χαμηλόφωνες αποδόσεις, αλλά έχει στη διάθεση της και παίκτες με σταθερή και ανοδική απόδοση.\nΗ αλλαγή του jungler, λίγο μετά την αρχή της τέταρτης σεζόν, έδειξε να δημιουργεί ορισμένα προβλήματα στην επικοινωνία και στην εκτελεστική δεινότητα των «κόκκινων». Η έλευση του Mirror έδειχνε να μουδιάζει την ομάδα, παρά την εμπειρία που είχε από την συμμετοχή του στο κορυφαίο διασυλλογικό επίπεδο (για το League of Legends), το EU LCS. Παρά ταύτα η χημεία επέστρεψε, μαζί με τις καλές αποδόσεις. Η άνοδος του Gagai στο botlane, βοήθησε τον WildPanda να βγάλει όσα ήθελε μέσα στο Summoner’s Rift. Η σταθερότητα του Kirito αλλά και πάντοτε καλές αποδόσεις του Punisher, έδωσαν στους «Reds of Heart» πίσω την εκρηκτικότητα που χρειάζονταν στο παιχνίδι τους, μετά το early game.\nΗ WLG, ως ομάδα, χαρακτηρίζεται για τον μεθοδικό τρόπο παιχνιδιού της, κυρίως στο early game. Δίχως να παίρνει ιδιαίτερα ρίσκα, προσπαθεί να μαζέψει όσο το δυνατόν μεγαλύτερο πλεονέκτημα μπορεί από το laning phase. Μέσω αυτού, κατορθώνει να πιέζει τους αντιπάλους, κυρίως μεταφέροντας το vision control της όλο και πιο βαθειά στην αντίπαλη ζούγκλα. Η αυξημένη πίεση που ασκεί, οδηγεί τους αντιπάλους της σε λάθη, δίνοντας ένα μεγάλο «αβαντάζ» κατά την είσοδο στο mid game, εκεί όπου μπορεί, με βάση την ουσιαστικότητα των rotations της, να διευρύνει κατά πολύ την διαφορά της και να ελέγξει το παιχνίδι.\nΑν δε, η αντίπαλη ομάδα δεν παλέψει ουσιαστικά για το vision γύρω από objectives, η πλάστιγγα γέρνει αυτόματα στην πλευρά των «κόκκινων», που σπάνια κάνουν λάθη γύρω από τα μεγάλα objectives, όταν διαθέτουν ικανοποιητικό vision, εξασφαλίζοντας τα αναίμακτα και με σιγουριά.\nΣτρατηγικά και τακτικά δείχνουν να βελτιώνονται, με το δυνατό τους σημείο όπως προαναφέρθηκε να εδράζεται στο laning phase και στην εμπειρία που – πλέον – ο Mirror μπορεί να προσφέρει, σχετικά με jungle roots, ανάλυση και πιάσιμο εκτός θέσης του αντιπάλου, αλλά και έλεγχο του vision. Ακριβώς επειδή βασίζεται ιδιαίτερα στο vision control, οι αντίπαλοι της, προκειμένου να περιορίσουν την πρωτοβουλία της στο χάρτη, οφείλουν να παλέψουν για το δικό τους vision αλλά και να εξασφαλίσουν πως οι «κόκκινοι» δεν θα έχουν το δικό τους, σωστά οργανωμένο.\nΟμάδες, είτε ιδιαίτερα επιθετικές, είτε ιδιαίτερα απρόβλεπτες, είτε με μεγάλο αυθορμητισμό – άρωμα solo queue στο παιχνίδι τους, έχουν δυσκολέψει αισθητά την WLG. Οι αντίπαλοι που θα θελήσουν να στείλουν σπίτι τους τους «κόκκινους» οφείλουν να μην προσφέρουν το παραμικρό πλεονέκτημα στο laning phase, να ελέγξουν όσο περισσότερο μπορούν το vision, ασκώντας πίεση στο χάρτη και αποτρέποντας τα invades της, αλλά κυρίως να προσπαθήσουν να σταματήσουν τα ουσιαστικά rotations, τα οποία πραγματοποιεί, κυρίως μέσω της δικής τους πίεσης.


Έβαλες πλυντήριο και τώρα μία στοίβα από ρούχα περιμένουν να τα σιδερώσεις και να τα τακτοποιήσεις στις ντουλάπες σου. Περνάς, τα κοιτάς. Ξαναπερνάς, τα ξανακοιτάς. Ζητάς από το σύμπαν να συμβεί ένα θαύμα. Αν όχι να μπουν στις ντουλάπες, έστω να σιδερωθούν.\nΤο κόλπο είναι δοκιμασμένο, αρκεί το σπίτι να διαθέτει στεγνωτήριο. Σύμφωνα με το ladylike.gr, βάζεις μέσα τα καθαρά αλλά τσαλακωμένα ρούχα και προσθέτεις και δύο-τρία παγάκια.\nΤο θέτεις σε λειτουργία και δέκα λεπτά μετά τα ρούχα σου είναι έτοιμα για την κρεμάστρα. Τα παγάκια θα δημιουργήσουν ατμό στο στεγνωτήριο ο οποίος θα «σιδερώσει» τα ρούχα.


Επίκαιρη Ερώτηση του βουλευτή του ΣΥΡΙΖΑ, Δ.Παπαδημούλη προς τον Υπουργό Οικονομικών με θέμα: Οι δανειακές ανάγκες της χώρας και ο τρόπος κάλυψης τους | ΣΥΡΙΖΑ Συνασπισμός Ριζοσπαστικής Αριστεράς\nΕπίκαιρη Ερώτηση του βουλευτή του ΣΥΡΙΖΑ, Δ.Παπαδημούλη προς τον Υπουργό Οικονομικών με θέμα: Οι δανειακές ανάγκες της χώρας και ο τρόπος κάλυψης τους\nΟι τελευταίες ραγδαίες εξελίξεις καθώς και οι αντιφατικές δηλώσεις κυβερνητικών παραγόντων, ευρωπαίων αξιωματούχων, και ηγετικών στελεχών της Τρόικας, καθώς και σχετικά δημοσιεύματα στα μέσα μαζικής ενημέρωσης, διαμορφώνουν μια θολή και πιεστική εικόνα για την πορεία της ελληνικής οικονομίας και κοινωνίας. Με βάση τα παραπάνω\n• Ποιες είναι οι δανειακές ανάγκες της χώρας για το τρέχον έτος καθώς και για το 2012 και 2013; Πως σκοπεύει η κυβέρνηση να τις καλύψει καθώς ο στόχος της επιστροφής στις διεθνείς αγορές φαίνεται ανέφικτος;\n• Τι προτάσεις έχει καταθέσει ή επεξεργάζεται η Τρόικα και τι αντιπροτείνει η κυβέρνηση; Υπάρχουν σκέψεις για νέο δάνειο; Με ποιούς όρους; Έχει τεθεί ζήτημα αναδιάρθρωσης του ελληνικού χρέους άμεσα και όχι πριν το 2013;\n• Ο κ. Βενιζέλος με συνέντευξη του στις 12/06 ζητούσε να επιδιωχθεί η έγκριση του Μεσοπρόθεσμου με 180 βουλευτές και κάθε ιδιωτικοποίηση να έρχεται με ξεχωριστή πρόταση νόμου. Ποιά είναι η θέση της κυβέρνηση επʼ αυτού;\n• Μετά την αλλαγή στο Υπουργείο Οικονομικών, η Κυβέρνηση εξετάζει αλλαγές στο Μεσοπρόθεσμο όπως προανάγγειλε στις 20/06/11 ο νέος Υφυπουργός Οικονομικών κ. Οικονόμου; Αν ναι πότε και πως θα γίνουν αυτές οι αλλαγές; Αν όχι τι εννοούσε ο αρμόδιος Υφυπουργός;\n• Θα επιμείνει η κυβέρνηση να το περάσει στην Ολομέλεια της βουλής με την αντιδημοκρατική «συσκευασία» του μοναδικού άρθρου, ή όχι;


LURVIG σπίτι για γάτα, ιγκλού | IKEA Ελλάδα\nσπίτι για γάτα, ιγκλού\nLURVIG σπίτι για γάτα, ιγκλού\nΔεν πλένεται. Μη χρησιμοποιείτε λευκαντικό. Μην το τοποθετείτε στο στεγνωτήριο. Δε σιδερώνεται. Όχι στεγνό καθάρισμα. Καθάρισμα με ηλεκτρική σκούπα. Καθαρίστε το εξωτερικά, χρησιμοποιώντας προσεχτικά την ηλεκτρική σκούπα.\nΜπορείτε να αλλάξετε το χρώμα από ροζ σε γκρι γυρνώντας το σπιτάκι της γάτας, το μέσα έξω.


Ολοκληρώθηκε με επιτυχία η πρώτη και βασική χειρουργική επέμβαση για τον Κώστα - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΠΡΩΤΟΣΕΛΙΔΑ Ολοκληρώθηκε με επιτυχία η πρώτη και βασική χειρουργική επέμβαση για τον Κώστα\nΠραγματοποιήθηκε χθες (27/2) με επιτυχία από ομάδα ειδικών γιατρών, η πρώτη και σημαντικότερη χειρουργική επέμβαση, για τον Κώστα Καλλά από την Μονεμβασία. Με αυτή μπόρεσαν να σταματήσουν την διαρροή εγκεφαλονωτιαίου υγρού από τη μύτη, αποτρέποντας έτσι την πιθανότητα μόλυνσης, κάτι το οποίο θα είχε σοβαρές συνέπειες για τη ζωή του.\nΗ μητέρα του Κώστα εμφανώς συγκινημένη, αλλά και βλέποντας την ανταπόκριση των πολιτών, δήλωσε πριν την επέμβαση “ξέρω ότι προσεύχεστε για τον Κώστα. Ο Θεός θα ακούσει τις προσευχές όλου του κόσμου, που έσκυψε στο πρόβλημα μας εγκάρδια ανθρώπινα και συγκινητικά. Ευχαριστούμε όλους. Ξέρω ότι ο Κώστας για άλλη μια φορά με τη δύναμη του θεού θα βγει νικητής”\nΠαράλληλα είναι πραγματικά συγκινητική η ανταπόκριση των πολιτών στο κάλεσμα. Σε δέκα ημέρες έχει συγκεντρωθεί ποσό που ξεπερνά τις 16.000 ευρώ αναπτερώνοντας το ηθικό όλων, δίνοντας μας ελπίδα και αισιοδοξία.\nΑξίζει να σημειωθεί πως σε αυτή την δύσκολη αλλά γεμάτη ανθρωπιά προσπάθεια, εκτός των πολλών επώνυμων και ανώνυμων πολιτών, εντός και εκτός Ελλάδος, αρωγός στάθηκε και ο δήμος Μονεμβασίας και η ιερά μητρόπολη Μονεμβασίας και Σπάρτης.\nΑς συνεχίσουμε με αμείωτο ενδιαφέρον την στήριξη μας, φτάνοντας το συνολικό ποσό των 50.000 ευρώ, ώστε με τα επόμενα δύο χειρουργεία και το πρόγραμμα αποκατάστασης σε ειδικό κέντρο, να μπορέσει ο Κώστας να επανέλθει στην κανονικότητα της ζωής του.\nΠροηγούμενο άρθροΔήμος Ευρώτα: Μάζεψαν μισό τόνο πλαστικά καπάκια και δώρισαν ένα αναπηρικό αμαξίδιο\nΕπόμενο άρθροΣυνελήφθησαν οι κλέφτες των περιπτέρων της Λακωνίας


Γκριμάλντι:"Επιτροπές απαρτίζονται από φίλους φίλων" - Νέα Κρήτη\nΓκριμάλντι:"Επιτροπές απαρτίζονται από φίλους φίλων"\nΗμερομηνία δημοσίευσης: 08/10/2014, 13:36\nΤελευταία ενημέρωση: 08/10/2014, 18:12\nΣτην Ελούντα πραγματοποιήθηκε φέτος το ετήσιο διεθνές συνέδριο του ομίλου Γκριμάλντι (ΧVIII Euromed Convention "From land to sea").\nΣτο συνέδριο, που έγινε στο ξενοδοχείο Elounda Bay Palace, το "παρών" έδωσαν οι υπουργοί Ναυτιλίας Ελλάδας και Ιταλίας. Με δύο θεματικές ενότητες, αφενός ένα ντιμπέιτ για την παρούσα κατάσταση της Ελλάδας και τον ελληνικό στόλο των Μινωικών Γραμμών και το δεύτερο μέρος με το περιβάλλον.\nΈμφαση δόθηκε στις επενδύσεις στο στόλο της εταιρείας, σύμφωνα με τους νέους κανονισμούς για το περιβάλλον. Στις επενδύσεις αυτές περιλαμβάνονται η αναβάθμιση των συστημάτων συντήρησης και η αλλαγή στις προπέλες των πλοίων.\nΣυνέντευξη Τύπου παραχώρησε ο ίδιος ο κ. Γκριμάλντι.\n«Επιτροπές που απαρτίζονται από "φίλους φίλων"»!\nΣχετικά με το θέμα της πιθανής καθιέρωσης ακτοπλοϊκής γραμμής από Πειραιά για Χανιά, ο ίδιος επισήμανε ότι η Ελλάδα είναι η μόνη χώρα στην Ευρώπη που αποφασίζει με επιτροπές που - όπως είπε - «απαρτίζονται από "φίλους φίλων"»!\n«Εκκρεμεί δικαστήριο στις Βρυξέλλες και θα δούμε πώς θα κινηθούμε. Έχω ελευθερία να δρομολογήσω τη γραμμή όποτε θέλω. Γιατί να ζητήσω άδεια;», αναρωτήθηκε ο κ. Γκριμάλντι.\nΣε ερώτηση για το αν μετάνιωσε για τις επενδύσεις στη χώρα μας, απάντησε ότι δε μετανιώνει και δήλωσε ευχαριστημένος. «Ειδικά τώρα που τα πράγματα βελτιώνονται, θέλουμε να κάνουμε κι άλλα», τόνισε.\nΑπό την πλευρά του ο δ/νων σύμβουλος των Μινωικών Γραμμών, κ. Αντώνης Μανιαδάκης, αφού ευχαρίστησε τον κ. Γκριμάλντι για την παρουσία του στην Κρήτη με αφορμή τα 40ά γενέθλια της εταιρείας, επισήμανε ότι, παρά τις απώλειες και τη ζημία για το ναυτιλιακό κλάδο τα προηγούμενα χρόνια στην Ελλάδα, τώρα που η ελληνική οικονομία φαίνεται να πηγαίνει καλύτερα και να αναπτύσσεται ξεπερνώντας τα εμπόδια του παρελθόντος, υπάρχει η γενικότερη ελπίδα και αυξημένες προσδοκίες ότι θα αρχίσει μία περίοδος ανασυγκρότησης.\nΟ ίδιος αναφέρθηκε αναλυτικά στις προκλήσεις του παρελθόντος και στις μελλοντικές δυνατότητες.


Κουραμπιέδες – Ειδήσεις για την Κεντρική Μακεδονία – Avena.gr\n6 Δεκεμβρίου 2015 23:000\n2-3 ώρες πριν ξεκινήσουμε να φτιάχνουμε τη ζύμη βγάζουμε το φρέσκο βούτυρο από το ψυγείο να έρθει σε θερμοκρασία δωματίου για να δουλεύεται.\nΚατόπιν προσθέτουμε όλα τα υλικά: πρώτα το αυγό και τον κρόκο, μετά το κονιάκ, το μπέικιν και τελευταία τα αμύγδαλα. Όταν τα αμύγδαλα απλωθούν σε όλη τη ζύμη αρχίζουμε να ρίχνουμε το αλεύρι λίγο λίγο. Σε κάποια φάση μπορεί να χρειαστεί να αλλάξετε αναδευτήρα και να δουλέψετε με το Κ. Επειδή η ζύμη που φτιάχνουμε είναι μαλακή συνήθως δεν χρειάζεται γάντζο.ΠΡΟΣΟΧΗ: Οι κουραμπιέδες αυτοί δεν είναι οι γνωστοί σφιχτοί κουραμπιέδες. Η απόλαυσή τους είναι ότι είναι μαλακοί στο χέρι και λιώνουν στο στόμα. Γι’ αυτό ρίχνουμε τόσο αλεύρι όσο χρειάζεται για να έχουμε μία μαλακή ζύμη κι όχι ιδιαίτερα σφιχτή. «Πιασούμενη» θα την έλεγα, δηλ αρκετά μαλακή για να δουλεύεται εύκολα και ταυτόχρονα να ξεκολλάει από το χέρι για να μπορούμε να την πλάσουμε. Προσωπικά σταματάω να ρίχνω μόλις βεβαιωθώ ότι ξεκολλάει από το χέρι μου.\nΠλάθουμε στρογγυλούς κουραμπιέδες με μία δακτυλιά στη μέση. Η δακτυλιά είναι ομορφιά και κρατάει και την άχνη. Σε κάθε ταψί βάζουμε κοντινού μεγέθους κουραμπιέδες για να ψηθούν ομοιόμορφα.Ψήνουμε στους 180ºC για 25’ με 30’. Τους βγάζουμε ανοιχτόχρωμους. Αν πάρουν χρώμα θα είναι πιο ξεροψημένοι, αλλά πάντα αφράτοι.


Ανδρεας Παπανδρεου - Πολιτικη (BKS.0305706)\nΑρχική > Βιβλία > Κοινωνικές Επιστήμες > ΑΝΔΡΕΑΣ ΠΑΠΑΝΔΡΕΟΥ\nΠΑΠΑΝΔΡΕΟΥ ΝΙΚΟΣ στην κατηγορία ΠΟΛΙΤΙΚΗ\nΤο βιβλίο αυτό είναι εκπλήρωση του χρέους ενός γιου προς τον πατέρα. Ο Ανδρέας Παπανδρέου, το φθινόπωρο του 1995, ζήτησε από το γιο του Νίκο να του φτιάξει ένα σχεδιάγραμμα των απομνημονευμάτων του.\nΗ δραματική όμως εξέλιξη των γεγονότων και η έλλειψη της αναγκαίας αποστασιοποίησης από αυτά, καθώς και ο θάνατος του Ανδρέα Παπανδρέου στη συνέχεια, δεν επέτρεψαν να πραγματοποιηθεί το σχέδιο τότε. Τώρα, μετά το θάνατο του πατέρα, ο γιος έρχεται να εκπληρώσει το χρέος.\nΑΝΔΡΕΑΣ ΠΑΠΑΝΔΡΕΟΥ (BKS.0305706)\nΑΝΔΡΕΑΣ ΠΑΠΑΝΔΡΕΟΥ BKS.0305706 ΠΑΠΑΝΔΡΕΟΥ ΝΙΚΟΣ ΠΑΠΑΝΔΡΕΟΥ ΝΙΚΟΣ ΠΟΛΙΤΙΚΗ ΑΝΔΡΕΑΣ ΠΑΠΑΝΔΡΕΟΥ


ΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς - ΓΛΥΦΑΔΑ WEB ΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς - ΓΛΥΦΑΔΑ WEB\nHome > Untagged ΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς\nΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς\nΗ preseason στο «μαγικό κόσμο» του ΝΒΑ συνεχίζεται με αμείωτο ενδιαφέρον και χθες τα ξημερώματα διεξήχθησαν τρία παιχνίδια με πλούσιο θέαμα.\nΜπόστον Σέλτικς – Τορόντο Ράπτορς 113-111\nΜε δύο εύστοχες βολές του Ισπανού φόργουορντ, Χουάντσο Ερνανγκόμεθ περίπου 7 δευτερόλεπτα πριν το φινάλε, οι «Κέλτες» κατάφεραν να πανηγυρίσουν μια σπουδαία νίκη στο ντέρμπι κόντρα στους Τορόντο Ράπτορς με 113-111.\nΚορυφαίος για τους νικητές χθες ήταν ο ηγέτης της ομάδας, Τζέισον Τέιτουμ, ο οποίος σημείωσε 20 πόντους, μάζεψε 9 ριμπάουντ και μοίρασε 7 ασίστ. Επάξια στο πλευρό του στάθηκε ο Αλ Χόρφορντ, ο οποίος σκόραρε 16 πόντους.\nΑπό την άλλη πλευρά, για τους Καναδούς ξεχώρισε με την εμφάνισή του ο Φρεντ ΒανΒλίτ, ο οποίος «σταμάτησε» στους 22 πόντους, ενώ παράλληλα πρόσθεσε και 5 ασίστ στον «καμβά» του. Άξιος συμπαραστάτης του ήταν ο Όου Τζέι Ανουνόμπι, ο οποίος πέτυχε 17 πόντους.\nΟυάσιγκτον Γουίζαρντς – Νιού Γιόρκ Νικς 99-117\nΗ ομάδα από τη Νέα Υόρκη είχε εύκολο έργο χθες το βράδυ κόντρα στους ανανεωμένους Γουίζαρντς και επικράτησε με το επιβλητικό 99-117.\nΓια τους Νεοϋορκέζους ξεχώρισε ο Αρ Τζέι Μπάρετ, ο οποίος σημείωσε 18 πόντους και έδωσε 4 ασίστ, ενώ από κοντά του βρέθηκε ο Ντέρικ Ρόουζ, ο οποίος πρόσθεσε 15 πόντους και 8 ασίστ.\nΑπό την άλλη μεριά, για τους Γουίζαρντς ξεχώρισε ο Μοντρέζλ Χάρελ, ο οποίος έφτασε και στο double-double, μετρώντας 18 πόντους και 10 ριμπάουντ. Ο ηγέτης της ομάδας, Μπράντλεϊ Μπιλ, έμεινε στους 14 πόντους, τα 4 ριμπάουντ και τις 4 ασίστ.\nΜέμφις Γκρίζλις – Ατλάντα Χοκς 87-91\nΣε ένα συναρπαστικό παιχνίδι, το οποίο είχε εξαιρετικές άμυνες, τα «Γεράκια» πανηγύρισαν τη νίκη και χωρίς τους Τρέι Γιάνγκ, Κλιντ Καπέλα και ΝτιΆντρε Χάντερ χάρη σε ένα κρίσιμο εύστοχο τρίποντο του Κούπερ.\nΓια τους Χοκς ξεχώρισε χθες ο Τζον Κόλινς, ο οποίος έφτασε και στο double-double, σημειώνοντας 16 πόντους και μαζεύοντας 10 ριμπάουντ, ενώ ίδιους πόντους πέτυχε και ο Μπόγκνταν Μπογκντάνοβιτς, ο οποίος μοίρασε και 5 ασίστ.\nΓια την ομάδα του Μέμφις, η οποία αγωνίστηκε χωρίς τον ηγέτη της, Τζα Μοράντ, ξεχώρισε χθες ο Μπέιν, ο οποίος σκόραρε 18 πόντους. Άξιοι συμπαραστάτες του ήταν ο Κλαρκ με 16 πόντους, όσους πρόσθεσε και ο Αλντάμα, ο οποίος «άγγιξε» το double-double, κατεβάζοντας 9 ριμπάουντ.\nΤο άρθρο ΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς εμφανίστηκε πρώτα στο ERT.GR.\nItem Reviewed: ΝΒΑ: Πήραν τα ντέρμπι οι Σέλτικς και οι Χοκς, άνετα οι Νικς Rating: 5 Reviewed By: Glyfadaweb


Γερουλάνος: Οι ψηφοφόροι δεν περιμένουν να ακούσουν υποδείξεις | Ειδησεις - Dnews\n08/12 / 2021 18:56\n«Οι ψηφοφόροι σήμερα, δεν είναι όπως παλιά που περίμεναν να ακούσουν μια υπόδειξη σχετικά με τη ψήφος τους» ανέφερε ο Παύλος Γερουλάνος μιλώντας στον Αθήνα 9,84. «Είναι σε άλλη φάση, καθένας έχει κρίση και μπορεί να αποφασίσει τι θα ψηφίσει. Αυτοί που με στήριξαν δεν περιμένουν υποδείξεις για τη νέα ηγεσία στο ΚΙΝΑΛ» ανέφερε ο Παύλος Γερουλάνος.\nΑφού απέφυγε να πάρει θέση για το δίλημμα της ηγεσίας, ο πρώην υπουργός ανέφερε: «Το σχέδιο αναγέννησης, ένα νέο καταστατικό με στόχο να γίνει το ΚΙΝΑΛ ένα πραγματικά ανοιχτό και σύγχρονο κόμμα πχ με τη θέσπιση ηλεκτρονικής ψηφοφορίας, που θα δώσει λύση σε ηλικιωμένους, σε όσους ζουν σε απομακρυσμένες περιοχές και στους αποδήμους. Όσο για το τρίτο κριτήριο το προσδιόρισε σε επίπεδο δραστηριοποίησης και κινητικότητας του νέου αρχηγού, επισημαίνοντας χαρακτηριστικά πως «θα πρέπει λιώσει σόλες. Να πάει σε κάθε γωνιά της χώρας και να ενεργοποιήσει τον κόσμο υπέρ του ΚΙΝΑΛ. Είναι θέμα βούλησης και όχι ηλικίας».\nΣτο ερώτημα ποιος θα εκπροσωπεί το κόμμα στη Βουλή σε περίπτωση εκλογής μη κοινοβουλευτικού όπως ο Νίκος Ανδρουλάκης, απάντησε: «Θα πρότεινα στην ΚΟ τον πρώτο σε ψήφους κοινοβουλευτικό από την εσωκομματική εκλογική διαδικασία. Ιστορικά, το ΠΑΣΟΚ τηρούσε διακριτή απόσταση απέναντι στη παρουσία του στο Κοινοβούλιο και στο κόμμα. Επειδή στη Βουλή γίνεται διαχείριση θεμάτων που έρχονται στο προσκήνιο, ενώ το Κόμμα οφείλει να ανοίξει ζητήματα που μένουν κλειστά στη κοινωνία» είπε.\nΓια το χαμηλό ποσοστό που πήρε ο ίδιος, ανέφερε: «Περιμέναμε αυτά τα αποτελέσματα, ξέραμε ότι θα γίνει, αλλά θελήσαμε να εκμεταλλευτούμε τη συγκυρία για να δημοσιοποιήσουμε τις ιδέες μας, να μιλήσουμε για την αναγέννηση και ένα διαφορετικό μοντέλο απέναντι στο κυβερνητικό. Οπότε, ο στόχος επιτεύχθηκε. Αναφερόμενος στο στοίχημα της επόμενης μέρας στο ΚΙΝΑΛ, προέκρινε την ενότητα. «Εγώ θα είμαι εδώ, όποιος κι αν αναδειχθεί πρόεδρος. Καλύτερη εγγύηση συνοχής δεν είναι τα λόγια καθενός, αλλά το κατά πόσο θα αυξήσει τα ποσοστά του Κινήματος. Γιατί όσο πιο αυξημένα είναι αυτά, τόσο ευκολότερα πορεύονται όλοι μαζί».


“Nόστος & Άλγος” στην γκαλερί Ζουμπουλάκη – Cosmopoliti.com – Χριστίνα Πολίτη\n“Nόστος & Άλγος” στην γκαλερί Ζουμπουλάκη\nΜε φωτογραφίες δύο νέων καλλιτεχνών, της Τζένης Παγώνη και της Νένας Μάγειρα\nΗ Τζένη Παγώνη και η Νένα Μάγειρα, ταξιδεύοντας την τελευταία δεκαετία σε όλο τον κόσμο, απαθανατίζουν στιγμές και εικόνες της ζωής τους, της ζωής των άλλων, του κόσμου γύρω τους. Με την ίδια αγάπη για τη φωτογραφία, αποφάσισαν να μοιραστούν με το κοινό στιγμιότυπα και αναμνήσεις μιας σημαντικής περιόδου της ζωής τους και με την διαφορετικότητα τους αυτή κλείνει ο κύκλος κάθε βιωματικής προσέγγισης.\nΟ τίτλος της έκθεσης, «ΝΟΣΤΟΣ & ΑΛΓΟΣ», είναι αυτό που ένιωσαν και οι δύο όταν ολοκληρώθηκε η δουλειά τους, βαφτίζοντας με αυτές τις δυο λέξεις τη δύναμη της ανάμνησης. Μέσα από τις φωτογραφίες της έκθεσης, η Νένα και η Τζένη παρουσιάζουν την τομή της παράλληλης ζωής τους, με τις αλλαγές που βίωσαν, τα όνειρα και τους προβληματισμούς που μοιράστηκαν, τις δυσκολίες που συνάντησαν, τα θέματα που τις άγγιξαν και τις ωρίμασαν καλλιτεχνικά. Θέλοντας να κρατήσουν ζωντανή και όχι περαστική αυτήν τους την περίοδο, οι φωτογραφίες τους συγκεντρώθηκαν και σε ένα κοινό λεύκωμα με σημείο πώλησης την Gallery Ζουμπουλάκη.\nTags: γκαλερί ΖουμπουλάκηεκθεσηΝένα Μάγειρανοστος και αλγοςτζενη παγωνη


Πώς θα χάσω λίπος και όχι μυς; Η Δρ Μαρία Ψωμά μας δίνει τα μικρά μυστικά - cubafestla.com - Πώς να χάσετε το λευκό λίπος\nΕνεργοποιήστε το καφέ λίπος και χάστε βάρος\nΒγάλτε από τη διατροφή σας τρόφιμα που περιέχουν Trans λιπαρά\n6 λόγοι που δε μπορείτε να χάσετε το λίπος στην κοιλιά\nΚαταναλώστε πολλές υδατοδιαλυτές φυτικές ίνες\nΠώς να χάσετε το λευκό λίπος\nΕάν σας αρέσουν τα άρθρα μας κάντε like στην σελίδα μας στο facebook! Το κοιλιακό λίπος δεν είναι πρόβλημα, απλά επειδή σας φαίνεται άσχημο. Για την ακρίβεια, το πολύ λίπος στην κοιλιακή περιοχή συνδέεται στενά με παθήσεις, όπως διαβήτη τύπου 2 και καρδιοπάθειες.\nΤο κοιλιακό λίπος συνήθως υπολογίζεται, μετρώντας την περιφέρεια γύρω από τη μέση. Αυτό μπορεί να γίνει εύκολα στο σπίτι με μια απλή μεζούρα.\nΥπάρχουν έξι λόγοι για τους οποίους δε μπορείτε να χάσετε το λίπος στην κοιλιά\nΌταν είναι πάνω από εκατοστά στους άντρες και πάνω από 88 εκατοστά στις γυναίκες θεωρείται κοιλιακή παχυσαρκία. Αν έχετε επιπλέον λίπος γύρω από τη μέση σας, τότε χρειάζεται να ακολουθήσετε κάποια βήματα, για να το ξεφορτωθείτε. Μην χάσετε βάρος μπύρα σκάφη ζάχαρη και αποφύγετε τα ζαχαρούχα ροφήματα και ποτά Η επιπλέον ζάχαρη είναι πολύ ανθυγιεινή.\nΟι μελέτες δείχνουν ότι έχει ιδιαίτερα βλαβερές συνέπειες στην υγεία του μεταβολικού συστήματος.\nΟι 6 απλοί τρόποι να χάσετε το κοιλιακό λίπος, σύμφωνα με τους επιστήμονες\nΗ ζάχαρη είναι μισό γλυκόζη και μισό φρουκτόζη και η τελευταία μπορεί να μεταβολιστεί μόνο από το ήπαρ σε σημαντικές ποσότητες. Όταν καταναλώνετε αρκετή επιπλέον ζάχαρη, το ήπαρ υπερφορτώνεται με φρουκτόζη και αναγκάζεται να το μετατρέψει σε λίπος.\nΔιάφορες έρευνες έχουν δείξει ότι η επιπλέον ζάχαρη, κυρίως λόγω των μεγάλων ποσοτήτων φρουκτόζης, μπορεί να οδηγήσει σε αυξημένη συσσώρευση λίπους στην κοιλιά και στο ήπαρ.\nΟρισμένοι πιστεύουν ότι αυτός είναι ο πρωταρχικός μηχανισμός πίσω από τις βλαβερές επιδράσεις στην υγεία. Αυξάνει το λίπος στην κοιλιά και στο ήπαρ, το οποίο οδηγεί σε αντίσταση στην ινσουλίνη και σε αρκετά μεταβολικά προβλήματα.\nΟι 6 απλοί τρόποι να χάσετε το κοιλιακό λίπος, σύμφωνα με τους επιστήμονες -\nΗ υγρή ζάχαρη είναι χειρότερη, καθώς ο εγκέφαλος όταν λαμβάνει σήμα από τέτοια ποτά, τα μεταφράζει σε περισσότερες θερμίδες. Καταναλώστε περισσότερη πρωτεΐνη Η πρωτεΐνη είναι το πιο σημαντικό μακροθρεπτικό στοιχείο, όσον αφορά στην απώλεια βάρους.\nΑν η απώλεια βάρους είναι ο στόχος σας, τότε η προσθήκη πρωτεΐνης είναι ίσως η μοναδική αποτελεσματικότερη αλλαγή που μπορείτε να κάνετε στη διατροφή σας. Όχι μόνο μπορεί να σας βοηθήσει να χάσετε το επιπλέον λίπος, αλλά και να αποφύγετε να το ξαναποκτήσετε, ειδικά γύρω από τη μέση. Συνεπώς, προσπαθήστε να αυξήσετε την πρόσληψη τροφών, όπως ολόκληρα αυγά, ψάρια, θαλασσινά, όσπρια, ξηρούς καρπούς, κρέας και γαλακτοκομικά προϊόντα.\nΑυτές είναι οι καλύτερες πηγές πρωτεΐνης. Μειώστε τους υδατάνθρακες από τη διατροφή σας Ο περιορισμός των υδατανθράκων είναι ένας πολύ αποτελεσματικός τρόπος να χάσετε λίπος.\nΣημαντικές συμβουλές για να χάσετε το λίπος στην κοιλιά και ν’ αποκτήσετε φόρμα\nΌταν το καταφέρνουμε, η όρεξή μας πέφτει και χάνουμε βάρος. Αυτές οι δίαιτες μπορούν να βελτιώσουν την κατακράτηση νερού και αυτή η αλλαγή γίνεται άμεσα φανερή, μέσα σε μέρες. Επίσης, στοχεύουν στο λίπος της κοιλιάς και σε εκείνο που βρίσκεται γύρω από όργανα και ήπαρ.\nΚαι μόνο η αποφυγή των επεξεργασμένων υδατανθράκων ζάχαρη, γλυκά, λευκό ψωμί κλπ. Καταναλώστε φυτικές ίνες Είναι αλήθεια ότι οι φυτικές ίνες βοηθούν στην απώλεια βάρους, αλλά είναι σημαντικό να γνωρίζετε ότι δεν είναι όλες οι φυτικές ίνες ίδιες. Φαίνεται ότι οι διαλυτές φυτικές ίνες είναι αυτές που έχουν μεγαλύτερη επίδραση στο βάρος σας.\nΠώς να χάσετε το λευκό λίπος για εκείνες που αναμειγνύονται με νερό και διαμορφώνουν ένα λεπτό τζελ που κολλάει στο έντερο. Αυτό το τζελ μπορεί να επιβραδύνει δραματικά την πώς να χάσετε το λευκό λίπος της τροφής μέσα από το πεπτικό σας σύστημα και επιβραδύνει την πέψη και την απορρόφηση των θρεπτικών στοιχείων.\n6 λόγοι που δεν μπορείτε να χάσετε το λίπος στην κοιλιά\nΤο τελικό αποτέλεσμα είναι ένα παρατεταμένο αίσθημα κορεσμού και μειωμένη όρεξη. Ο καλύτερος τρόπος να τις βρείτε είναι μέσω των λαχανικών και των φρούτων βέβαια. Γυμναστείτε στοχευμένα Η γυμναστική είναι σημαντική για διάφορους λόγους, ειδικά αν θέλετε να ζήσετε για πολύ, να παραμείνετε υγιείς και να αποφεύγετε να αρρωσταίνετε συχνά.\nΕπίσης, έχει αποδειχτεί αποτελεσματικά ειδικά όσον αφορά στη μείωση του κοιλιακού λίπους.\nΥπάρχουν, όμως, άλλα είδη γυμναστικής, που μπορεί να αποδειχτούν αποτελεσματικά. Η αεροβική άσκηση όπως το περπάτημα, το τρέξιμο, το κολύμπι κλπ. Καταγράψτε τις τροφές που καταναλώνετε και βρείτε ακριβώς τι και πόσο τρώτε Οτιδήποτε τρώτε, είναι σημαντικό.\nΣχεδόν όλοι το γνωρίζουν αυτό. Ωστόσο, οι περισσότεροι δεν τρώμε συνειδητά και έτσι δεν έχουμε ιδέα τι είναι αυτό που τελικά καταναλώνουμε. Οι άνθρωποι πιστεύουν ότι καταναλώνουν «πολύ πρωτεΐνη» ή «λίγους υδατάνθρακες», αλλά τείνουν να υπερβάλλουν ή να εκτιμούν λάθος.\nΜικρότερο μέγεθος κειμένου Σύμφωνα με εκτιμήσεις του Παγκοσμίου Οργανισμού Υγείας ΠΟΥπάνω από 1,4 δισεκατομμύρια ενήλικες και πάνω από 40 εκατομμύρια παιδιά κάτω των πέντε ετών είναι παχύσαρκοι ή υπέρβαροι.\nErgogenics απώλεια βάρους\nTips Το χάσιμο πόντων από τους γοφούς μπορεί να επιτευχθεί μόνο με τη συνολική απώλεια βάρους.\nΛιπαρά ψάρια σολομός 3.\nΠώς να χάσετε λίπος εύκολο στο σπίτι\nfat burning workout dvd προς πώληση\nBpm για να χάσετε λίπος\nΠόσα κιλά μπορώ να χάσω μέσα σε ένα μήνα | cubafestla.com\n27χρονη ζύγιζε 270 κιλά και μέσα σε 2 χρόνια μεταμόρφωσε το σώμα της\nΈχω απώλεια βάρους\nΗχεία 2.0 Logitech MX Sound\nΕλονοσία - Βικιπαίδεια\n7 κόλπα για να μην πονάτε φορώντας τακούνια — Με Υγεία\nΜελισσοκέρι, ο χρυσός της μέλισσας


Έζησε τη φρίκη μέσα στο σπίτι της: Εισβολέας τη βίασε και μία εβδομάδα μετά εντοπίστηκε νεκρή | istioforos news\nΈζησε τη φρίκη μέσα στο σπίτι της: Εισβολέας τη βίασε και μία εβδομάδα μετά εντοπίστηκε νεκρή\n11 Φεβρουαρίου 2021 - 3:03 μ.μ.\nΈζησε τη φρίκη στο ίδιο της το σπίτι όταν ένας άντρας εισέβαλε σε αυτό και τη βίασε. Μία εβδομάδα μετά η γυναίκα εντοπίστηκε νεκρή.\nΗ 35χρονη Αντζελίν Φίλιπς δέχτηκε επίθεση στο σπίτι της στην Αγγλία το Σάββατο 23 Ιανουαρίου. Η αστυνομία εξαπέλυσε ανθρωποκυνηγητό για τον εντοπισμό του δράστη τις επόμενες ημέρες.\nΣύμφωνα με την αστυνομία, ένας σωματώδης άντρας μπήκε στο σπίτι της Φίλιπς μέσω μια ξεκλείδωτης πίσω πόρτας και τη βίασε. Μετά τη φριχτή επίθεση, αστυνομικοί πρόσφεραν τις υπηρεσίες τους στη γυναίκα, σύμφωνα με τις Αρχές.\nΤώρα όμως έγινε γνωστό πως η γυναίκα εντοπίστηκε νεκρή μία εβδομάδα αργότερα, το Σάββατο 30 Ιανουαρίου. Ο θάνατός της δεν αντιμετωπίζεται ως ύποπτος, όπως μεταδίδει η Daily Mail.\nΗ αστυνομία δεν έχει πιάσει ακόμη τον δράστη της επίθεσης στην άτυχη γυναίκα και η έρευνα συνεχίζεται για τη σύλληψή του.\nistioforos news : Έζησε τη φρίκη μέσα στο σπίτι της: Εισβολέας τη βίασε και μία εβδομάδα μετά εντοπίστηκε νεκρή


Η φωνή των θυμάτων | Amagi Radio\nΤετ, 07/29/2020 - 00:11\n«Η Γερμανία έχει επαινεθεί πολύ για το πώς συμβιβάστηκε με το παρελθόν. [...] Ακολούθησε αυτό τον δρόμο μόνο και μόνο επειδή αναγκάστηκε να το κάνει: πρώτα από τους Συμμάχους, οι οποίοι επέμειναν στην επανεκπαίδευση των Γερμανών —σχετικά με τα κακά που διέπραξε το έθνος τους με επίκαιρα και υποχρεωτικά ταξίδια στα στρατόπεδα συγκέντρωσης· αργότερα ήρθε η σειρά της γενιάς που γεννήθηκε μετά τον πόλεμο, η οποία ενηλικιώθηκε τη δεκαετία του 1960 και απαίτησε να μάθει τι είχαν κάνει οι γονείς και οι παππούδες της την εποχή των ναζί». — Keith Lowe, Ο φόβος και η ελευθερία.\nΗ Εύα Μπρουνς κινδυνεύει να γίνει «μεγαλοκοπέλα» για τα δεδομένα της Γερμανίας του 1963. Αφού η μεγαλύτερη αδελφή της κοντεύει τα 28 και δεν κάνει τίποτα για να βρει άντρα —μάλιστα, άρχισε να παίρνει όλο και περισσότερα κιλά—, η Εύα έσπευσε να αρραβωνιαστεί πρώτη. Μνηστήρας είναι ο πλούσιος επιχειρηματίας Γίργκεν, ένας βαθιά συμπλεγματικός νέος άντρας. Πέρα από τον ανασφαλή και συντηρητικό μνηστήρα και τις προσδοκίες της οικογένειας για αποκατάσταση, πέρα από τις σκοτεινές έξεις της νοσοκόμας αδελφής της, η Εύα θα διαχειριστεί κάτι μεγαλύτερο από την ίδια. Η Δεύτερη Δίκη του Άουσβιτς ξεκινά έχοντας διχάσει ήδη τη γερμανική κοινή γνώμη καιρό πριν τις προπαρασκευαστικές εργασίες. Οι υπηρεσίες της Εύας είναι απαραίτητες, ως πολύγλωσσης διερμηνέως, για τις καταθέσεις των μαρτύρων κατηγορίας. Από τις πρώτες φράσεις η νεαρή γυναίκα αντιλαμβάνεται τις διαστάσεις της φυσαλίδας στην οποία ζούσε κλεισμένη έως τώρα.\nΣχεδόν είκοσι χρόνια μετά τη λήξη του Β’ Παγκοσμίου Πολέμου, οι Γερμανοί πολίτες αποσιώπησαν τις ιστορικές και ανθρωπιστικές συνέπειες του κακού που ξεκίνησε από τη χώρα τους και σάρωσε σχεδόν ολόκληρο τον πλανήτη. Η Εύα διαβάζει στις εφημερίδες τίτλους όπως, «Το 70% των Γερμανών δεν θέλει τη δίκη!» Οι πρώτες αναφορές στον Τύπο περιορίζονται σε μονόστηλα άρθρα για μια δίκη κατά πρώην μελών των Ες Ες σε ένα στρατόπεδο στην Πολωνία. Τα γεγονότα και οι αριθμοί όπως προφέρονται από τους επιζώντες σε κάθε κατάθεση που μεταφράζει έκπληκτη προσδίδουν τις πραγματικές διαστάσεις της συγκάλυψης.\nΌταν ανοίξαμε την πόρτα, ένα μέρος των αιχμαλώτων ζούσε ακόμα. Περίπου το ένα τρίτο. Το αέριο δεν ήταν αρκετό. Η διαδικασία επαναλήφθηκε με τη διπλή ποσότητα. Τούτη τη φορά περιμέναμε δύο μέρες μέχρι να ανοίξουμε ξανά τις πόρτες. Η επιχείρηση στέφθηκε με επιτυχία.\nΓια τη γερμανική συνείδηση έχει μεγάλη σημασία να ολοκληρωθεί σύντομα η δίκη, εφόσον αναβλήθηκε αμέτρητες φορές ως τώρα, ώστε να μπει μια τελεία. Ο γενικός εισαγγελέας και η ομάδα των νομικών, ανάμεσά τους ο ευσυνείδητος και ανυπόμονος Καναδός Ντέιβιντ Μίλερ, δεν κάνουν τίποτε άλλο παρά να καταχρώνται τα χρήματα των φορολογουμένων, να αναστατώνουν νομοταγείς εργατικούς πολίτες που πέρασαν επιτυχώς τη διαδικασία αποναζιστικοποίησης, να θυμούνται περασμένα-ξεχασμένα. Γιατί να γίνει τώρα η δίκη; Γιατί στην πόλη της Φρανκφούρτης;\n«Έπειτα από δέκα χρόνια προετοιμασίας, κατορθώσατε να διεξαχθεί η δίκη κόντρα στην έλλειψη ενδιαφέροντος της κοινής γνώμης. Κύριε γενικέ εισαγγελέα, συνιστά αυτό προσωπικό θρίαμβο για σας; […] Παίρνουν μέρος 21 κατηγορούμενοι, τρεις δικαστές, έξι ένορκοι, δύο συμπληρωματικοί δικαστές και τρεις αναπληρωτές ένορκοι. Επίσης, τέσσερις εισαγγελείς, τρεις εκπρόσωποι της πολιτικής αγωγής, δεκαεννιά συνήγοροι. Και αναρωτιέται ο φορολογούμενος: Τι είναι αυτό που δικαιολογεί όλη αυτή τη χρονοβόρα διαδικασία και το κόστος;»\nΜια νέα πραγματικότητα ανατέλλει στη χώρα, για ένα παρελθόν κρυμμένο πίσω από κάθε γωνία κάθε πόλης, παραχωμένο κάτω από στοίβες βεβιασμένης λήθης στο εθνικό θυμικό. Οι μέσοι Γερμανοί θεωρούν πως ο πόλεμος τελείωσε και η ζωή συνεχίζεται και ότι οι Εβραίοι δεν έχουν θέση ανάμεσά τους.\nΟ ιδιοκτήτης φούσκωσε το στήθος του. «Θέλει να αγοράσει κάτι; Αν όχι, να πάψει να περιφέρεται εδώ πέρα. Να γυρίσει πίσω στο Ισραήλ!»\nΜέρα με τη μέρα, μετά από κάθε μαρτυρία και κατάθεση, το σύννεφο μικροαστικού εφησυχασμού που καλύπτει τα μάτια της Εύας διαλύεται. Μπροστά της ξεπροβάλλει ένα πολλαπλό μέτωπο. Ο χειριστικός συντηρητισμός του αρραβωνιαστικού κόντρα στα κεκτημένα της επαγγελματικής και προσωπικής ανεξαρτησίας προκαλεί δεύτερες σκέψεις, αμφιβολίες, αναθεώρηση των συμβατικών στόχων ένταξης στα κοινωνικά στερεότυπα. Η ανεξήγητη παρέκκλιση από οτιδήποτε αφορά τη δίκη στις συζητήσεις με την οικογένειά της διαταράσσει την κανονικότητα του σπιτικού των σκληρά εργαζόμενων και φιλότιμων Μπρουνς· αναμοχλεύει κάτι σκοτεινό και απροσδιόριστο στις παιδικές αναμνήσεις της ηρωίδας. Κάτι ενοχλητικό, σαν τη μικρή ουλή πάνω από το αριστερό αυτί, την οποία δε θυμάται πώς απέκτησε μα τώρα σαν να την ενοχλεί, σαν να ερεθίζεται ξανά.\nΓιατί έχει σημασία η δίκη; Γιατί τώρα; Γιατί είναι τόσο επιτακτική η καταδίκη όλων των κατηγορουμένων, με πρώτο το Κτήνος, τον Κατηγορούμενο Νούμερο Ένα;\nΟ εμποροϋπάλληλος φερόταν να έχει προβεί σε διαλογή κρατουμένων, ξυλοδαρμούς, κακοποίηση, βασανιστήρια, θανατώσεις με ξυλοδαρμούς, εκτελέσεις με πυροβόλο όπλο, θανατώσεις με καδρόνια, θανατώσεις με ράβδους, θανατώσεις με υποκόπανο πυροβόλου όπλου, θανατώσεις με ποδοπάτημα, με κλότσημα, με σύνθλιψη και με αέριο.\nΗ Διερμηνέας είναι ένα πολυδιάστατο βιβλίο. Οι θεματικές του εκτείνονται από τη συλλογική μνήμη και ευθύνη σχετικά με καθοριστικά ιστορικά γεγονότα ώς την κατοχύρωση της ατομικής και εθνικής ταυτότητας. Ένα έθνος καλείται να αποπληρώσει χωρίς εξιλέωση αμαρτήματα του παρελθόντος. Η πρωταγωνίστρια του μυθιστορήματος —ένας από τους πιο πειστικούς και εναργείς γυναικείους χαρακτήρες των ιστορικών μυθιστορημάτων της εκδοτικής παραγωγής των τελευταίων χρόνων— βιώνει μια υποχρεωτική δεύτερη ενηλικίωση. Εκβιάζεται να αντιληφθεί την ατομική υπαιτιότητα στα μεγάλα ιστορικά συμβάντα και να αναθεωρήσει τη στερεοτυπική διάκριση ανάμεσα στο Καλό και το Κακό.\nΗ Ιστορία είναι ζωντανή και αμείλικτη στις σελίδες της Διερμηνέως· αρνείται να δώσει άφεση αμαρτιών σε έναν ολόκληρο λαό επειδή παραδόθηκε και αναδιαμορφώθηκε, καθιστώντας αποδιοπομπαίους τράγους τούς άμεσα ιθύνοντες στην κτηνωδία των στρατοπέδων συγκέντρωσης και των θαλάμων αερίων. Παρά τους εύληπτους χαρακτηρισμούς «Κτήνος» και «τέρας» στη διαμόρφωση αρχετύπων προς αποφυγή και παραδειγματισμό, η συγγραφέας τοποθετεί μπροστά μας έναν κοινωνιολογικό καθρέφτη: αργά ή γρήγορα, ηθελημένα ή με τη βία, το ενδεχόμενο να γίνουμε από απλοί πολίτες θύτες σε ειδεχθή εγκλήματα, ή έστω να τα διευκολύνουμε με την ολιγωρία και την αδιαφορία μας, είναι παραπάνω από πιθανό. Η τρωτή ανθρώπινη φύση των εγκληματιών πολέμου δεν αναιρείται με τα προσωνύμια στα πρωτοσέλιδα των εφημερίδων και τα δελτία ειδήσεων. Αυτή η συνθήκη ίσως είναι πιο τρομακτική από τις καθαυτές βιαιότητες του πολέμου. Κατ’ επέκταση, αποδίδοντας μυθολογικά χαρακτηριστικά στους κακούς, δεν εξανθρωπίζουμε απαραίτητα τα θύματα. Επιπλέον, οριοθετώντας την έννοια του θύματος, ενδεχομένως θολώνουμε τη σημειολογία της θυματοποίησης. Είναι θύμα μόνο όποιος έχασε τη ζωή του από τις βαρβαρότητες; Είναι θύματα και οι επιζώντες; Όσοι δεν μετείχαν στη φορμουλαϊκή συνθήκη του βασανιστή και του βασανιζόμενου/πεσόντα αλλά υπέμειναν το καθεστώς του πολέμου με τραυματικές επιπτώσεις στην προσωπικότητά τους, έχουν άραγε δικαίωμα στην αυτοθεώρηση ως θύματα;\nΗ Δεύτερη Δίκη του Άουσβιτς δεν καθόρισε μονάχα τα δικαστικά προηγούμενα. Τοποθέτησε το ηθικό επίκεντρο του πολέμου σε έναν κύκλο από κιμωλία. Στη λογοτεχνική μετουσίωση του γεγονότος, οι ήρωες της Annete Hess στέκονται έξω από τον κύκλο με δύο επιλογές: της αποστασιοποίησης ή της εσωτερίκευσης.\nΣαπφώ Καρδιακού / Annette Hess / Εκδόσεις Ψυχογιός


Συνεργός των δολοφόνων του Μιχάλη Ζαφειρόπουλου ο νεκρός κρατούμενος στον Κορυδαλλό\n28-01-2019 - 9:13πμ\nΝεκρός βρέθηκε 33χρονος αλβανός κρατούμενος στις φυλακές του Κορυδαλλού την Κυριακή το μεσημέρι\nTο θύμα τον Οκτώβρη του 2017 είχε προσφέρει καταφύγιο στους δολοφόνους του δικηγόρου Μιχάλη Ζαφειρόπουλου\nΟ 33χρονος φέρεται να είχε στενές επαφές με τα ηγετικά μέλη της εγκληματικής ομάδας και του Αρμπέρ Μπάκο\nΤα ακριβή αίτια του θανάτου του 33χρονου θα γίνουν τις επόμενες ημέρες γνωστά\nΣυνεργός των δολοφόνων του Μιχάλη Ζαφειρόπουλου φέρεται ότι είναι ο κρατούμενος που βρέθηκε το μεσημέρι της Κυριακής νεκρός στο κελί του στις φυλακές του Κορυδαλλού.\nΑναλυτικότερα, σύμφωνα με πληροφορίες, το θύμα τον Οκτώβρη του 2017 είχε προσφέρει καταφύγιο στους δολοφόνους του δικηγόρου Μιχάλη Ζαφειρόπουλου στο σπίτι του στην Καλλιθέα.\nΟ άνδρας είχε οδηγηθεί στη φυλακή κατηγορούμενος, μεταξύ άλλων, για κατοχή όπλων και εκρηκτικών.\nΟ 33χρονος φέρεται να είχε στενές επαφές με τα ηγετικά μέλη της εγκληματικής ομάδας και του Αρμπέρ Μπάκο του μακελάρη του Μικρολίμανου που πρόσφατα σφαγιάστηκε μέσα στις φυλακές με 50 μαχαιριές.\nΠληθαίνουν οι θάνατοι κρατούμενων γύρω από την υπόθεση του Μιχάλη Ζαφειρόπουλου\nΣημειώνεται ότι περίπου 15 ημέρες ένας κρατούμενος που συνδεόταν άμεσα με την υπόθεση Μιχάλη Ζαφειρόπολου δολοφονήθηκε μέσα στις φυλακές του Κορυδαλλού.\nΤο αιματηρό επεισόδιο είχε λάβει μέρος στην Ε’ πτέρυγα των φυλακών Κορυδαλλού, όπου το θύμα είχε μόλις μεταφερθεί από τις φυλακές Χανίων. Η προγραμματισμένη μεταγωγή του φαίνεται ότι είχε γίνει γνωστή σε μέλη αντίπαλης συμμορίας, που του έστησαν ενέδρα και τον μαχαίρωσαν μέχρι θανάτου.\nΤο θύμα (Α.Β.), όπως και ο ομοεθνής δράστης και συγκρατούμενός του είχαν μεταχθεί από το Κ.Κ. Δομοκού, προκειμένου να δικαστούν ως κατηγορούμενοι -για ηθική και φυσική αυτουργία αντίστοιχα- στην υπόθεση δολοφονίας του δικηγόρου Μιχάλη Ζαφειρόπουλου και βρίσκονταν στην ίδια πτέρυγα των μεταγωμένων, όπου είχαν κρατηθεί και παλιότερα.


ΗΠΑ - Master of Arts, Georgetown University\nΗ τεράστια συνεισφορά τού π. Ιωάννη Ρωμανίδη στη θεολογία βασίστηκε στη στέρεη εμπειρική, βιωματική γνώση πού απέκτησε από το οικογενειακό του περιβάλλον, ιδιαίτερα τη μητέρα του Ευλαμπία. Παρομοίως, η συνεισφορά του στην ιστορική επιστήμη βασίστηκε επίσης σε βιωματικές εμπειρίες πού είχε, οι οποίες τον οδήγησαν σε πρωτότυπες σκέψεις και σε ρηξικέλευθα συμπεράσματα, μετά, βεβαίως, από εξαντλητική έρευνα.\nΟ ίδιος ξεκινά το πρώτο του ιστορικό βιβλίο, τη «Ρωμηοσύνη» (1975) με την αφήγηση ενός περιστατικού πού έζησε το 1951, νεαρός εφημέριος στην Αμερική. Ειδοποιήθηκε να μεταβεί σε σπίτι ασθενούς, κτύπησε όμως λάθος πόρτα και γνώρισε εκεί έναν Έλληνα. Ταυτόχρονα εμφανίστηκε στο σαλόνι ο αδερφός αυτού τού Έλληνα, τόν οποίον όμως ο Ρωμανίδης γνώριζε ως αρχηγό των Αλβανών τής πόλης! Ούτε τά δυο αδέρφια ούτε ο Ρωμανίδης μπορούσαν τότε νά εξηγήσουν το παράδοξο. Τό κλειδί γιά τήν ερμηνεία βρίσκεται στίς σελίδες πού ακολουθούν στό βιβλίο «Ρωμηοσύνη».\nΕπίσης, ασφαλώς δέν είναι τυχαίο ότι η «Ρωμηοσύνη» γράφηκε μετά από τή γνωριμία τού Ρωμανίδη μέ τό Λίβανο καί τή Συρία, στή Θεολογική Σχολή τού Μπελεμόντ. Εκεί συνειδητοποίησε ότι χιλιάδες πιστοί πού ανήκουν στό Πατριαρχείο Αντιοχείας αυτοπροσδιορίζονταν ως «Ρωμηοί Ορθόδοξοι», χωρίς νά είναι Έλληνες, ούτε κάν Ελληνόφωνοι. Τό παράδοξο βρήκε καί αυτό τή λύση του στό βιβλίο «Ρωμηοσύνη».\nΣέ ακαδημαϊκό επίπεδο, πρέπει νά αναγνωριστεί η οφειλή τού Ρωμανίδη στόν Φλωρόφσκυ, μέ τόν οποίο άλλωστε είχαν (ε) ιδιαίτερα στενή σχέση, όπως προκύπτει καί από τήν μέχρι σήμερα δημοσιευμένη αλληλογραφία τους . Ο Φλωρόφσκυ ενδιαφέρθηκε ιδιαίτερα γιά τήν αλληλεπίδραση θεολογίας καί Ιστορίας καί ο Ρωμανίδης εμπνέεται από τό ίδιο πνεύμα.\nΤό ιστορικό έργο τού Ρωμανίδη περικλείεται κυρίως σέ τρείς μελέτες: 1) «Ρωμηοσύνη» (1975), 2) «Φράγκοι, Ρωμαίοι, Φεουδαλισμός καί Δόγμα» (1982) καί 3) Πρόλογος στή 2η έκδοση τού «Προπατορικού Αμαρτήματος» (1989). Επιπρόσθετα, αρκετά ιστορικά στοιχεία περιλαμβάνονται στήν εκτενή Εισαγωγή στό «Ρωμαίοι ή Ρωμηοί Πατέρες τής Εκκλησίας, Α' τόμος» (1984), όπου γίνεται φανερή η σύνθεση θεολογικού καί ιστορικού λόγου. Αλλά καί σέ όλες σχεδόν τίς μελέτες, μετά τό 1975, τά ιστορικά στοιχεία παρεισφρέουν μέσα στά θεολογικά.\n1. Οι βασικές ιστορικές θέσεις τού π. Ι. Ρωμανίδη\nΟι ιστορικές θέσεις τού Ρωμανίδη, πρωτότυπες τό 1975, όταν πρωτακούστηκαν, έχουν καταστεί αρκετά γνωστές πλέον καί δέν χρειάζεται νά τίς επαναλάβουμε εδώ παρά μόνο περιληπτικά:\n(α). Ο ρωμαϊκός πολιτισμός είναι στήν πραγματικότητα ελληνικός. Η Ρώμη υπήρξε ελληνική πόλη, πολλοί παλαιότεροι Ρωμαίοι συγγραφείς έγραφαν ελληνικά ή ήταν δίγλωσσοι καί η ελληνική γλώσσα ήταν μιά από τίς δυό επίσημες γλώσσες στή Σύγκλητο, όπου η θέση τού μεταφραστή είχε καταργηθεί από τόν 1ο αιώνα π.Χ.. Γι’ αυτό άλλωστε καί ο Απ. Παύλος έγραψε τήν Επιστολή πρός τούς Χριστιανούς τής Ρώμης στά ελληνικά. Ακόμη καί η λατρεία στήν πόλη τής Ρώμης ετελείτο στά ελληνικά μέχρι τίς αρχές τού 4ου αιώνα. Στό σύνολο τής αυτοκρατορίας, η πλειοψηφία τού πληθυσμού μιλούσε ελληνικά.\nΠαρ’ ό,τι οι απόψεις τού Ρωμανίδη βασίζονταν σέ γνωστές δημοσιευμένες πηγές, δέν είχαν παρουσιαστεί μέ αυτόν τόν τρόπο από κανέναν προγενέστερο ερευνητή. Η σύνθεση αποτελεί αποκλειστικά έργο τού Ρωμανίδη. Οι βυζαντινολόγοι γνώριζαν ότι δέν υπήρξε ποτέ κράτος πού νά ονομάζεται «Βυζάντιο», αλλά χρησιμοποιούσαν τόν όρο χωρίς νά τονίζουν τίς πολιτικές επιπτώσεις αυτής τής επιλογής.\n(β). Η κύρια πολιτιστική διχοτόμηση τής Ευρώπης δέν προήλθε από τή διαφοροποίηση Ελλήνων-Ρωμαίων, αλλά από τή διαφοροποίηση Ρωμαίων-Φράγκων, πού συνέβη μετά τήν κατάκτηση τού δυτικού τμήματος τής Αυτοκρατορίας από τό βαρβαρικό φύλο τών Φράγκων. Οι Φράγκοι υποδούλωσαν τούς Ρωμαίους καί τούς μετέτρεψαν σέ δουλοπάροικους, ενώ οι ίδιοι παρέμειναν φεουδάρχες, κλεισμένοι σέ προστατευμένους πύργους. Η κατάκτηση ολοκληρώθηκε επί Καρλομάγνου καί συνοδεύτηκε από τή θεολογική ανεξαρτητοποίηση μέ τή σύνοδο τής Φραγκφούρτης τό 794 (απέρριψε τήν Ζ' Οικουμενική Σύνοδο), τή Σύνοδο τού Άαχεν τό 809 (εισήγαγε τό φιλιόκβε στό Σύμβολο τής Πίστεως) καί τήν κατάληψη τού παπικού θρόνου σταδιακά μεταξύ 983 καί 1046. Σημαντικά ορόσημα σέ αυτή τήν κατάληψη αποτελούν τό 1009 (εκδίωξη τού τελευταίου Ορθόδοξου Πάπα) καί τό 1014 (επίσημη εισαγωγή τού φιλιόκβε στήν Εκκλησία τής Ρώμης). Οι απόγονοι τών Ρωμαίων στή Δύση παρέμειναν υποδουλωμένοι μέχρι τό 1789, όταν επαναστάτησαν καί απελευθερώθηκαν στή Γαλλία, αγνοούν όμως τή Ρωμαιοσύνη τών προγόνων τους καί τήν ταύτισή τους μέ τούς Ρωμαίους τής Ανατολής.\n(γ). Τό Σχίσμα δέν συνέβη μεταξύ Βυζαντινής καί Ρωμαϊκής Εκκλησίας, αλλά μεταξύ Ορθόδοξων Ρωμαίων (σέ Ανατολή καί Δύση) καί Φράγκων κατακτητών τού παπικού θρόνου. Επειδή οι Ρωμαίοι τής Παλαιάς Ρώμης αντιστέκονταν επί δεκαετίες στίς Φραγκικές επιδιώξεις, απαιτήθηκε η απευθείας κατάληψη τού παπικού θρόνου από Φράγκο (οριστικά τό 1046) καί αμέσως μετά διακηρύχθηκε τό Σχίσμα. Τά αίτια τού Σχίσματος ανάγονται κυρίως στίς πολιτικές επιδιώξεις τών Φράγκων καί όχι σέ κάποια μυθική αναπόφευκτη αντίθεση μεταξύ Ελληνικής καί Ρωμαϊκής θεολογίας.\n(δ). Ως κατακτητές τής Δυτικής Ευρώπης, οι Φράγκοι επέβαλαν τή δική τους πλαστογραφημένη εκδοχή τής Ιστορίας, ονομάζοντας τούς ελεύθερους Ρωμαίους «Γραικούς», ώστε νά τούς διαφοροποιήσουν από τούς Ρωμαίους τής Γαλλίας καί Ιταλίας τούς οποίους είχαν κατακτήσει. Στή συνέχεια, μετά τήν οριστική πτώση τής Κωνσταντινούπολης, όταν δέν υπήρχαν πιά ελεύθεροι Ρωμαίοι, μετονόμασαν τήν Αυτοκρατορία σέ «Βυζάντιο», ώστε νά αποκόψουν κάθε υπόδουλο Ρωμηό από τήν ιστορική του συνέχεια καί νά αποτρέψουν τυχόν ανασύσταση τής αυτοκρατορίας. Στήν πραγματικότητα δέν υπήρξε ποτέ «Βυζαντινή Αυτοκρατορία». Ο όρος πρωτοχρησιμοποιήθηκε τό 1562 από τόν Ιερώνυμο Βόλφ στήν έκδοση μιάς συλλογής ιστορικών πηγών.\n(ε). Επειδή όμως, παρ’ όλα αυτά, οι υπόδουλοι στούς Τούρκους Ρωμηοί τής Ανατολής διατηρούσαν τήν ανάμνηση τής Αυτοκρατορίας τους, υπήρχε πάντοτε ο κίνδυνος νά τή διεκδικήσουν εκ νέου. Οι Μεγάλες Δυνάμεις, μέ τή συνδρομή νεοελλήνων διανοουμένων, όπως ο Κοραής, ανέλαβαν νά πείσουν τό λαό ότι είναι απόγονος μόνο τών αρχαίων Ελλήνων καί ότι είχε υποδουλωθεί επί 2000 χρόνια πρώτα στούς Ρωμαίους καί μετά στούς Τούρκους. Οι ίδιες Δυνάμεις μεταστράφηκαν θετικά υπέρ τής Επανάστασης τού 1821 μόνον αφού εξασφάλισαν τόν αρχαιολατρικό προσανατολισμό της. Τό ζήτημα δέν είχε λυθεί ούτε 100 χρόνια μετά τόν Κοραή, όπως απέδειξε η διαμάχη πού ξέσπασε μέ τή δημοσίευση τής «Ιστορίας τής Ρωμιοσύνης» τού Αργ. Εφταλιώτη τό 1901, όταν ο Κ. Παλαμάς υπερασπίστηκε τόν Εφταλιώτη, ενώ λόγιοι σάν τόν Ν. Πολίτη καί τόν Σωτηριάδη τόν χλεύαζαν.\nΤό ιστορικό έργο τού Ρωμανίδη επικεντρώνεται στή μεσαιωνική περίοδο, όπως είναι λογικό, αφού αυτή είναι η περίοδος πού έχει παραχαραχτεί από τήν μεταγενέστερη επίσημη ιστοριογραφία. Ωστόσο, δέν εξαντλείται εκεί. Εκτείνεται τόσο στήν αρχαία όσο καί στή νεώτερη Ιστορία. Η επέκταση προέκυψε ως ανάγκη διευκρίνισης σκοτεινών σημείων ή ως απάντηση σέ κριτικές. Γιά παράδειγμα, η άποψη Ρωμανίδη γιά τήν ελληνικότητα τής αρχαίας Ρώμης ξένισε πολλούς. Έτσι ο Ρωμανίδης χρειάστηκε νά επανέλθει διεξοδικά σέ μιά από τίς τελευταίες μελέτες πού συνέγραψε πρίν τήν κοίμησή του. Φέρει τόν τίτλο «Examples of the Science of the Ethnic Cleaning of Roman History and a Vision of the Future United States of Franco-Romania» (Διάλεξη στό Hellenic College στό Brookline τής Μασσαχουσέτης, 17-10-1998). Εκεί παραπέμπει εκτενώς σέ αρχαίους ιστορικούς, όπως ο Διονύσιος Αλικαρνασσεύς, πού συνέγραψαν γιά τά πρώϊμα χρόνια τής πόλης τής Ρώμης.\nΟ Ρωμανίδης έβλεπε τή Ρωμαιοσύνη ως κάτι πολύ ευρύτερο από τά όρια ενός έθνους, έστω καί τού ρωμαϊκού – άν υποτεθεί ότι μπορούμε νά μιλήσουμε γιά «ρωμαϊκό έθνος». Η Ρωμαιοσύνη ήταν ένας οικουμενικός πολιτισμός πού περιλάμβανε τόν Ελληνισμό στήν οικουμενική του διάσταση.\nΑντίστοιχα, προσπαθώντας νά εξηγήσει τήν αποδοχή τής εκδυτικευμένης εκδοχής τής Ιστορίας από τούς νεοέλληνες, ο Ρωμανίδης ερεύνησε τούς μηχανισμούς καί τά πρόσωπα πού επέβαλαν τή δυτική άποψη στή νεώτερη Ελλάδα. Έτσι κατέληξε στό ρόλο τού Κοραή καί τού Ναπολέοντα, όπως τά παρουσιάζει στόν Πρόλογο στή 2η έκδοση τού «Προπατορικού Αμαρτήματος». Κατονομάζει τόν Ναπολέοντα ως υπεύθυνο γιά τό θάνατο τού Ρήγα Φεραίου, μέ σκοπό νά αποτραπεί η ανασύσταση τής Ρωμαίϊκης Αυτοκρατορίας, τό ευρωπαϊκό τμήμα τής οποίας παρουσιάζεται στήν περίφημη «Χάρτα» τού Ρήγα. Ο Ρωμανίδης προχώρησε μάλιστα καί μέχρι τίς αρχές τού 20ού αιώνα, εξετάζοντας τά δυό ρεύματα πού συγκρούστηκαν γύρω από τήν εθνική ονομασία Έλληνας ή Ρωμηός, στή μελέτη του «Κωστής Παλαμάς καί Ρωμηοσύνη» (1976).\nΑυτό πού πρέπει νά τονιστεί είναι ότι ο Ρωμανίδης έφτασε νά ασχοληθεί μέ τήν Ιστορία ως συνέχεια, καί όχι ως διακοπή, τού θεολογικού του έργου. Άλλωστε, κατά τήν περίοδο τών ιστορικών συγγραμμάτων, πού αρχίζει από τό 1974, δέν έπαυσε νά παράγει καί θεολογικά κείμενα. Τά δυό ήταν άρρηκτα συνδεδεμένα. Γιά παράδειγμα, η κατανόηση τών διαφορών μέ τίς δυτικές ομολογίες τόν οδήγησε στήν εξέταση τής αποστολικής διαδοχής καί στήν κομβική ανακάλυψη τής διακοπής αυτής τής διαδοχής στή Φραγκική Δύση. Γι’ αυτό καί ερεύνησε σέ βάθος μιά σκοτεινή καί μάλλον άγνωστη στήν Ελλάδα περίοδο, τήν περίοδο τού 7ου καί 8ου αιώνα, όταν καταρρέει η Μεροβίγγεια βασιλεία καί ανέρχονται στό θρόνο οι Καρολίδες. Γράφει στή μελέτη του «Εκκλησιαστικαί Σύνοδοι καί Πολιτισμός» τό 1995: «Οι Φράγκοι κατενόησαν τήν αποστολικήν διαδοχήν ως μαγικήν δύναμιν, η οποία τούς επέτρεπε νά τήν καταστήσουν ιδιοκτησίαν τής φυλής των καί νά τήν χρησιμοποιήσουν ως τό κύριον μέσον δουλικής ειρηνεύσεως τών υποτεταγμένων εις αυτούς Ρωμαίων, μέσω τού φόβου τής θρησκευτικής καί στρατιωτικής δυνάμεως καί εξουσίας τών ομοεθνών επισκόπων τους».\nΌπως ανακάλυψε ο Ρωμανίδης, στήν αρχή οι Μεροβίγγειοι Φράγκοι σφετερίστηκαν τό δικαίωμα αρνησικυρίας στίς εκλογές τών επισκόπων. Στή συνέχεια σφετερίστηκαν τό δικαίωμα διορισμού τών επισκόπων καί άρχισαν νά πωλούν τίς θέσεις σέ πλειοδοσία. Τελικά, οι Καρολίγγειοι Φράγκοι εκδίωξαν τούς Ρωμαίους επισκόπους καί επέβαλαν μόνο Φράγκους επισκόπους στό αξίωμα.\nΈνα δεύτερο παράδειγμα αποτελεί η ιστορική μελέτη του γιά τό φιλιόκβε, πού δημοσιεύθηκε τό 1975 καί σέ αναθεωρημένη μορφή τό 1982 . Γιά τήν κατανόηση τής προέλευσης τού φιλιόκβε ο Ρωμανίδης χρειάστηκε νά προχωρήσει σέ διεξοδική ιστορική έρευνα στήν οποία γίνεται συνεχώς φανερή η αλληλεπίδραση θεολογίας καί πολιτικής ιστορίας. Τελικά, οι εξελίξεις στή θεολογική σκέψη τής Δύσης προέκυψαν συχνά ως προϊόντα πολιτικής σκοπιμότητας, είτε πρόκειται γιά τήν απόρριψη τής Ζ' Οικουμενικής Συνόδου τό 794, είτε γιά τό Σχίσμα τού 1054, είτε γιά τήν υιοθέτηση τής θεωρίας περί «ικανοποίησης τού Θεού» από τόν Άνσελμο Καντερβουρίας, κατά μίμηση τής φεουδαρχικής δικαιοσύνης.\n2. Αξιολόγηση τού ιστορικού έργου τού Ρωμανίδη\nΠαρ’ ό,τι οι απόψεις τού Ρωμανίδη βασίζονταν σέ γνωστές δημοσιευμένες πηγές, δέν είχαν παρουσιαστεί μέ αυτό τόν τρόπο από κανέναν προγενέστερο ερευνητή. Η σύνθεση αποτελεί αποκλειστικά έργο τού Ρωμανίδη. Οι βυζαντινολόγοι γνώριζαν ότι δέν υπήρξε ποτέ κράτος πού νά ονομάζεται «Βυζάντιο», αλλά χρησιμοποιούσαν τόν όρο χωρίς νά τονίζουν τίς πολιτικές επιπτώσεις αυτής τής επιλογής. Μέχρι σήμερα, οι ιστορικές θέσεις τού Ρωμανίδη δέν έχουν γίνει ευρύτερα αποδεκτές, ούτε έχουν εισχωρήσει στά διδακτικά εγχειρίδια, παρ’ όλο πού έχουν συζητηθεί ευρύτατα, ιδιαίτερα στό διαδίκτυο. Θά πίστευε κάποιος ότι πρόκειται γιά εντελώς κοινότοπες απόψεις πού δέν αξίζει νά απαντηθούν ή γιά εξόφθαλμα λανθασμένες απόψεις πού καταρρίπτονται εύκολα από κάθε πτυχιούχο Ιστορίας, οπότε πάλι δέν αξίζει νά απαντηθούν. Ωστόσο, δέν συμβαίνει ούτε τό ένα ούτε τό άλλο.\nΣτήν έρευνά του, καρπό πολύχρονης καί πολύμοχθης προσπάθειας, ο Ρωμανίδης χρησιμοποίησε αμέτρητες πηγές γνωστής αξιοπιστίας. Είναι δύσκολο νά υποστηριχθεί ότι παρέλειψε νά λάβει υπόψη του κάποια σημαντική πηγή πού θά αλλοίωνε τά συμπεράσματά του. Αντίθετα, κατόρθωσε νά αντλήσει πληροφορίες από μικρές λεπτομέρειες, πού ίσως είχαν διαφύγει τής προσοχής άλλων ερευνητών. Ένα χαρακτηριστικό παράδειγμα αποτελεί ο πρωτότυπος ισχυρισμός του ότι στά μέσα τού 8ου αιώνα οι υπόδουλοι στούς Φράγκους Ρωμαίοι τής σημερινής Γαλλίας συμμάχησαν μέ τούς Άραβες γιά νά αποτινάξουν τό φραγκικό ζυγό. Η πληροφορία αυτή, πράγματι, περιέχεται στόν πολύ γνωστό Συνεχιστή τού Χρονικού τού Φρεντεγκάρ, όπου καί παραπέμπει ο Ρωμανίδης, αλλά είχε αγνοηθεί ως τώρα. Η ανακάλυψή της είναι ενδεικτική τής προσεκτικής μελέτης τών πηγών από τό Ρωμανίδη.\nΈνα άλλο χαρακτηριστικό παράδειγμα ανακάλυψης λεπτομερειών πού είχαν διαφύγει τής προσοχής άλλων ερευνητών αποτελεί τό Πρωτόκολλο τού Λονδίνου τής 31-1-1836 πού καθόριζε τό δικαίωμα μετανάστευσης από τήν Οθωμανική Αυτοκρατορία στήν Ελλάδα. Ο Ρωμανίδης εξέτασε τό πρωτότυπο κείμενο, στή γαλλική γλώσσα, τό οποίο καί παραθέτει στή μελέτη του «Examples of the Science of the Ethnic Cleaning of Roman History and a Vision of the Future United States of Franco-Romania». Ως γνωστόν, μέχρι τότε σέ όλες τίς δυτικές γλώσσες οι πρόγονοί μας αποκαλούνταν «Γραικοί» (Greeks, Grecs, κλπ.). Τό κείμενο τού Πρωτοκόλλου τού Λονδίνου εισάγει γιά πρώτη φορά τή διάκριση ανάμεσα σέ «Hellenes» (οι κάτοικοι τού Βασιλείου τής Ελλάδος) καί «Grecs» (όλοι όσοι ως τότε αποκαλούνταν Γραικοί/ Έλληνες καί παρέμεναν στήν Οθωμανική επικράτεια). Εδώ αποκαλύπτεται πλήρως η δυτική προπαγάνδα πού αλλοίωσε τά εθνικά μας ονόματα ανά τούς αιώνες. Προσπαθώντας νά διαφοροποιήσουν τούς ελεύθερους Ρωμηούς από τούς υποδουλωμένους στούς Τούρκους Ρωμηούς, οι Μεγάλες Δυνάμεις διακρίνουν ανάμεσα σέ Hellene καί Grec, διαφορά η οποία ασφαλώς θά προκαλούσε θυμηδία, άν μεταφραζόταν στά ελληνικά!.\n«Ως είναι σήμερον η τευτονοποιηθείσα Ευρώπη ουδέποτε θά ενωθή διότι κυριαρχείται από τό ρατσιστικόν, φυλετικόν, διασπαστικόν, ευδαιμονιστικόν, καί εκμεταλλευτικόν πνεύμα τών Τευτόνων τό οποίον αναζητεί τήν καθυπόταξιν καί εκμετάλλευσιν τών λαών υπό μικρών ιδιοτελών ομάδων» (σ.275). Στήν εποχή τού Μνημονίου, καθώς οι λαοί τής Ευρώπης απομακρύνονται ολοένα ο ένας από τόν άλλο καί αλληλοβρίζονται εκτοξεύοντας ρατσιστικά σλόγκαν, τά λόγια τού Ρωμανίδη ακούγονται, γιά άλλη μιά φορά, προφητικά…\nΜέ τή συγκεκριμένη έρευνα, ο Ρωμανίδης έλυσε μιά ιστορική απορία, τήν απάντηση στήν οποία αγνοούσε τό ευρύ κοινό. Η απορία ήταν: γιατί όλοι οι βασιλείς τής Ελλάδας, ξεκινώντας από τόν δεύτερο βασιλιά (Γεώργιο Α', 1863) έφεραν τόν τίτλο «Βασιλεύς τών Ελλήνων», ενώ ο πρώτος βασιλιάς (Όθων) έφερε τόν τίτλο «Βασιλεύς τής Ελλάδος»; Ήταν γνωστό ότι οι Μεγάλες Δυνάμεις απαγόρευσαν στόν Όθωνα νά φέρει τόν τίτλο «Βασιλεύς τών Ελλήνων». Γιατί όμως τό επέτρεψαν στόν Γεώργιο Α'; Μετά τόν Ρωμανίδη γνωρίζουμε τήν εξήγηση: ο Όθων ήρθε τό 1833, δηλαδή πρίν τό Πρωτόκολλο τού 1836, όταν ακόμη οι Μεγάλες Δυνάμεις δέν είχαν διαφοροποιήσει τους «Hellenes» από τούς «Grecs». Εάν ονόμαζαν τόν Όθωνα «Βασιλέα τών Ελλήνων» (Roi des Grecs), θά δήλωναν ότι ο Όθων είναι βασιλιάς όλων όσων οι Δυτικοί αποκαλούσαν Grecs (Greeks, κλπ .), δηλαδή τών κατοίκων τού Βασιλείου τής Ελλάδος καί τών υπόδουλων Ρωμηών τής Οθωμανικής Αυτοκρατορίας. Αυτό δέν τό ήθελαν ούτε οι Μεγάλες Δυνάμεις ούτε, φυσικά, η Τουρκία. Αντίθετα, τήν εποχή πού ήρθε ο Γεώργιος Α', τό 1863, υπήρχε πλέον η διαφοροποίηση μεταξύ «Hellenes» καί «Grecs», χάρη στό Πρωτόκολλο τού 1836. Έτσι, ο Γεώργιος ονομάστηκε «Roi des Hellenes»/ «Βασιλεύς τών Ελλήνων» καί όλοι ήταν ευχαριστημένοι.\nΣυνεπώς, δέν μπορεί νά υποστηριχθεί ότι ο Ρωμανίδης αγνόησε τίς πηγές. Εξίσου δύσκολο είναι νά υποστηριχθεί ότι παρανόησε τίς πηγές του. Γιά παράδειγμα, η άποψη ότι η Ρωμαϊκή Αυτοκρατορία, πρίν τήν εισβολή τών βαρβαρικών φυλών, ήταν δίγλωσση είναι πλέον αποδεκτό συμπέρασμα τών σύγχρονων ερευνητών. Γιά τήν ακρίβεια, η πλειοψηφία τού πληθυσμού μιλούσε ελληνικά, όπως έχει υποστηρίξει πειστικά ο κορυφαίος σύγχρονος μελετητής τής Ύστερης Αρχαιότητας, ο Πήτερ Μπράουν («Ο κόσμος τής Ύστερης Αρχαιότητας» καί άλλα έργα του). Ο λόγος ήταν απλός: όλα τά σημαντικά αστικά κέντρα βρίσκονταν στό ανατολικό τμήμα τού κράτους, καί αυτά είχαν ήδη εξελληνιστεί από τήν εποχή τών Διαδόχων τού Μεγάλου Αλεξάνδρου. Πέρα από τή Ρώμη, δέν υπήρχε καμιά μεγάλη πόλη στό δυτικό τμήμα τής Αυτοκρατορίας.\nΟ πανεπιστημιακός καθηγητής, Πρωτοπρεσβύτερος π. Γεώργιος Μεταλληνός μελέτησε επί δεκαετίες τίς ιστορικές πηγές, κυρίως τής Τουρκοκρατίας καί τού 19ου αιώνα, αλλά όχι μόνον αυτές, καί κατέληξε σέ ταυτόσημα συμπεράσματα μέ τόν Ρωμανίδη. Τό εκτενές δημοσιευμένο έργο τού π. Γεωργίου επιβεβαιώνει τά πορίσματα τού Ρωμανίδη.\nΤό ίδιο αποτέλεσμα προέκυψε από τήν ανεξάρτητη προσωπική μας έρευνα σέ ορισμένες πηγές τής μεσαιωνικής Ιστορίας. Μεταξύ άλλων εξετάστηκαν η «Ιστορία τών Φράγκων» τού Γρηγορίου τής Τούρ, η «Ιστορία τών Γότθων» τού Ιορδάνη, τό «Χρονικό τού Φρεντεγκάρ», η «Ιστορία τών Λογγοβάρδων» τού Παύλου Διακόνου, η «Νομοθεσία τών Λογγοβάρδων» σέ επιμέλειά τής Drew K. Fischer, η Βιογραφία τού Καρλομάγνου («Vita Caroli») τού Einhard, η «Αναφορά περί τής πρεσβείας εις Κωνσταντινούπολιν» («Relatio de legatione Constantinopolitana») τού Λιουτπράνδου τής Κρεμόνας, η «Χρονογραφία» τού Θεοφάνη, οι «Επιστολές» τού Πατριάρχη Νικολάου Μυστικού, τό «Πρός τόν ίδιον υιόν Ρωμανόν» τού Κωνσταντίνου Πορφυρογέννητου καί τό έπος τού «Διγενή Ακρίτα». Κανένα από τά συμπεράσματα τού Ρωμανίδη δέν βρίσκεται σέ αντίθεση μέ τίς πηγές πού εξετάσαμε .\nΜέχρι σήμερα δέν έχουμε υπόψη μας κάποια συνεκτική αντίκρουση τών θέσεων τού Ρωμανίδη. Θά παρουσιάσουμε, πάντως, στή συνέχεια πέντε κριτικές πού έχουν εγερθεί κατά καιρούς στίς απόψεις του.\nΑναγνωρίζει ότι αυτό τό όραμα είναι ουτοπικό, αλλά σπεύδει νά προσθέσει ότι είναι λιγότερο ουτοπικό από τό σημερινό όραμα τής Ενωμένης Ευρώπης: «Εφ’ όσον ήδη προσπαθούν κάτι παρόμοιον νά κάμουν οι σημερινοί Ευρωπαίοι διατί νά μή επιδιώξουν τήν ολιγώτερον ουτοπιστικήν καί ιστορικώς πραγματικήν ενότητα τών Ρωμαίων προγόνων των;»\n(α). Ίσως η κυριότερη συνολική κριτική τού έργου τού Ρωμανίδη προέρχεται από τόν Vladimir Moss στή μελέτη «Against Romanides -- A Critical Examination of the Theology of Fr. John Romanides» (2012) . Σέ ό,τι αφορά τό ιστορικό σκέλος, ο Moss διαφωνεί μέ τό Ρωμανίδη υποστηρίζοντας ότι:\n(i) Οι Φράγκοι ήταν οι μόνοι εξαρχής Ορθόδοξοι από όλους τούς βαρβαρικούς λαούς πού εγκαταστάθηκαν στό έδαφος τής Ρωμαϊκής Αυτοκρατορίας (οι άλλοι είχαν ασπαστεί τόν Αρειανισμό). Συνεπώς οι «κατακτήσεις» τών Φράγκων, όπως π.χ. επί Χλωδοβίκου, γύρω στό 510, πανηγυρίστηκαν από τούς Ρωμαίους τής Δύσης ως «απελευθέρωση» καί όχι ως κατάκτηση. (σ.73)\nΓιά νά στηρίξει τό επιχείρημά του, ο Moss παραπέμπει στήν Καθολική Εγκυκλοπαίδεια τού 1917, όπου διαβάζουμε γιά τόν Χλωδοβίκο φράσεις, όπως «Παντού εισήγαγε καλούς νόμους». Αυτό βεβαίως δέν μπορεί νά θεωρηθεί ως αξιόπιστη αντίκρουση. Άλλωστε, η ευνοϊκή αντιμετώπιση τών Φράγκων από τήν Καθολική Εγκυκλοπαίδεια μάλλον επιβεβαιώνει παρά κλονίζει τόν ισχυρισμό τού Ρωμανίδη.\nΕπιπλέον, ο Moss παραπέμπει στήν Ιστορία τών Φράγκων τού Γρηγορίου τής Τούρ, γράφοντας ότι «πουθενά δέν αμφισβητεί τή νομιμότητα τής Φραγκικής εξουσίας» (σ.74). Ο Ρωμανίδης διάβασε διαφορετικά τόν Γρηγόριο τής Τούρ ο οποίος: «έγραψεν Ιστορίαν τών Φράγκων μέχρι τό 591, δηλαδή 1) πρίν καταλάβουν οι Φράγκοι πλήρως τήν ιεραρχίαν καί 2) κατά τήν εποχήν κάποιας συνεργασίας μεταξύ Φράγκων καί Ρωμαίων διά τά κοινά των προβλήματα. Παρά ταύτα, άν καί ο Γρηγόριος εμπνέεται από τήν ονειροπόλον ελπίδα ότι οι Ρωμαίοι θά επηρεάσουν εν καιρώ καλώς τούς Φράγκους καί ότι θά καταφέρουν οι Ρωμαίοι κυρίως επίσκοποι νά συνεχίσουν τήν διοίκησιν τού πλήθους τών κατακτηθέντων Ρωμαίων εκ μέρους τών Φράγκων, δέν αποκρύπτει καί τάς μικροτέρας λεπτομερείας περί τής αγριότητος καί βαρβαρότητος τών Φράγκων». (Ρωμηοσύνη, σ. 137, υποσημ.199)\nΟ σκοπός της υπήρξε πάντοτε νά διασώσει τή μέθοδο θεραπείας τού ανθρώπου, πού είχε χαθεί στούς υπόλοιπους πολιτισμούς, καί νά τόν οδηγήσει στή θέωση. Αυτός ο σκοπός δέν έχει καμιά σχέση μέ περιούσιους λαούς, εκλεκτούς ευγενείς καί ιερές γλώσσες.\n(ii) Η απομάκρυνση τής Δυτικής Ευρώπης από τήν Ορθοδοξία, γράφει ο Moss, δέν μπορεί νά αποδοθεί μόνο σέ ένα γερμανικό φύλο πού προσπαθούσε νά καταστρέψει τή Ρωμαϊκότητα (σ.76). Στή σύγκρουση μέ τήν Κωνσταντινούπολη συμμετείχαν καί Ρωμαίοι τής Δύσης: ο Πάπας Στέφανος Β' ζήτησε βοήθεια από τό Φράγκο βασιλιά Πιπίνο τό 754 καί εξύβριζε τούς «Γραικούς» σέ επιστολή του. Ο Πάπας Αδριανός Α' παρουσίασε τό 785 τίς Ψευδο-Ισιδώριες Διατάξεις πού αποτέλεσαν τό θεμέλιο τών παπικών απαιτήσεων απολυταρχίας στούς επόμενους αιώνες (σ.79). Ο Πάπας Λέων Γ' ήταν ο κύριος κερδισμένος τής στέψης τού Καρλομάγνου τό 800, διότι «απέκτησε έναν αυτοκράτορα “τσέπης” στή θέση τού Ανατολικού Αυτοκράτορα» (σ.81).\nΟ Moss παραπέμπει εκτενώς στό βιβλίο κάποιου Γάλλου ηγουμένου τού 19ου αιώνα (Guettee) γιά νά εξιστορήσει τή σχέση παπισμού καί Καρλομάγνου. Απορεί ο αναγνώστης πώς είναι δυνατόν ένα συμβατικό βιβλίο, πού εκδόθηκε πρίν 150 χρόνια καί επαναλαμβάνει τήν κατεστημένη άποψη, νά θεωρείται αντίκρουση τού Ρωμανίδη. Σέ κάθε περίπτωση, ο Ρωμανίδης είχε ήδη απαντήσει σέ όλα αυτά καί ειδικά γιά τίς Ψευδο-Ισιδώριες Διατάξεις θεωρούσε ότι αποτέλεσαν τή γραμμή άμυνας τών Ρωμαίων Παπών κατά τής Φραγκικής επίθεσης. Επίσης, είναι δύσκολο νά πειστούμε ότι ο Πάπας κέρδισε κάτι έναντι τού Καρλομάγνου, πέρα από τόν προσωρινό κατευνασμό τού στρατοκράτη ηγεμόνα. Άλλωστε, όπως γράφει αμέσως πιό κάτω ο Moss, ο Καρλομάγνος αγνόησε τόν Πάπα, όταν επρόκειτο νά στέψει τό γιό του Λουδοβίκο αυτοκράτορα (σ.81).\nΠαρά τίς μανιχαϊστικές απλοποιήσεις τών επικριτών του, ο Ρωμανίδης έχει παρουσιάσει μιά πολύ πιό σύνθετη απεικόνιση αυτής τής περιόδου. Δέν έχει καμιά σχέση μέ τή «φυλετική θεωρία» γιά τήν οποία τόν κατηγορεί ο Moss (σ.96) καί δέν θεωρεί ότι όλοι οι δυτικοί Ρωμαίοι ήταν οι «καλοί» τής Ιστορίας. Σέ μιά εποχή αφόρητων πιέσεων καί ξενικής κατοχής, αρκετοί συμβιβάστηκαν μέ τούς Φράγκους είτε γιά λόγους τακτικής είτε γιά λόγους πεποίθησης. Οι αλλεπάλληλες μεταβολές στόν παπικό θρόνο, ειδικά τόν 10ο αιώνα, αντανακλούσαν τίς διακυμάνσεις στήν ισορροπία δυνάμεων Φράγκων καί Ρωμαίων τής Ρώμης.\nΠάντως, ακόμη καί υπό τίς δυσκολότερες συνθήκες φραγκικής πίεσης, οι Πάπες παρέμειναν Ορθόδοξοι στό δόγμα, γι’ αυτό καί τά ονόματά τους καταγράφονταν στά δίπτυχα τής Κωνσταντινούπολης μέχρι τό 1009. Τό χαρακτηριστικό παράδειγμα αποτελεί ο ίδιος ο Λέων Γ', ο Πάπας πού έστεψε τόν Καρλομάγνο τό 800. Όταν οι Φράγκοι ανακήρυξαν σέ δόγμα τήν προσθήκη τού φιλιόκβε στό Σύμβολο τής Πίστεως (Σύνοδος Άαχεν 809), ο Λέων απάντησε μέ τή χάραξη τού Συμβόλου χωρίς τό φιλιόκβε σέ δυό ασημένιες πλάκες στό ναό τού Αγίου Πέτρου μέ τήν επιγραφή «ταύτα Λέων έθηκα δι’ αγάπην καί φύλαξιν τής ορθοδόξου πίστεως» (Ρωμηοσύνη σελ. 59). Επρόκειτο γιά κίνηση ύψιστης γενναιότητας, όταν οι αήττητες στρατιές τού Καρλομάγνου βρίσκονταν ακόμη στήν Ιταλία.\n(iii) Όπως καί οι περισσότεροι αναγνώστες τού Ρωμανίδη, ο Moss απορρίπτει τή ριζοσπαστική άποψη ότι στή Γαλλική Επανάσταση εξεγέρθηκαν οι Γαλλο-Ρωμαίοι δουλοπάροικοι εναντίον τών Φράγκων κυριάρχων. Τήν αποκαλεί απλώς «ανοησία» (“nonsense”) καί θεωρεί ότι μέ κάτι τέτοια ο Ρωμανίδης «αναχώρησε από τήν ιστορία γιά τό βασίλειο τής φαντασίας» (σ.94). Ωστόσο νεώτεροι ξένοι ερευνητές έχουν εντοπίσει στοιχεία πού υποστηρίζουν τόν Ρωμανίδη. Στήν ενδιαφέρουσα μελέτη του μέ τίτλο “Τhe Franks”, ο Edward James παραθέτει μιά φράση από επιστολή τής Αικατερίνης τής Μεγάλης, κατά τή διάρκεια τής Γαλλικής Επανάστασης, όπου η τσαρίνα γράφει: «Δέν βλέπετε τί γίνεται στή Γαλλία; Οι Γαλάτες διώχνουν τούς Φράγκους» . Συνεπώς, στίς μεγάλες Αυλές τής Ευρώπης ήταν γνωστό τό τί συνέβαινε, έστω κι άν οι επαναστάτες αποκαλούνται «Γαλάτες» αντί «Ρωμαίοι»…\nΗ Ρωμαιοσύνη αποδείχτηκε ανά τούς αιώνες η κατ’ εξοχήν υπέρβαση τού εθνικισμού. Ενέταξε καί αφομοίωσε ποικίλους λαούς διαφόρων γλωσσικών προελεύσεων, χωρίς νά δίνει σημασία ούτε στόν τόπο καταγωγής ούτε στήν κοινωνική θέση.\n(β). Πέρα από τή συνολική κριτική τού Moss, οι άλλες επιμέρους κριτικές πού έχουν δημοσιευτεί είναι πολύ πιό λιτές. Ο Α. Nichols, Καθολικός ιερέας καί πανεπιστημιακός καθηγητής, σέ μιά ενδελεχή επισκόπηση τών κορυφαίων Ορθόδοξων θεολόγων τού 20ου αιώνα, χαρακτηρίζει τή «Ρωμηοσύνη» ως ένα «περίεργο έργο», αλλά η μόνη αντίκρουση πού προσφέρει είναι η εξής: «Τό κύριο πρόβλημα μέ αυτή τήν ιστορική διατριβή είναι ότι οι Δυτικοί βάρβαροι, αντί νά επιθυμούν νά ξαναφτιάξουν τή Δυτική Ρωμαϊκή Αυτοκρατορία κατ’ εικόνα τους, καί έτσι νά διαρρήξουν τά δεσμά της μέ τήν Ανατολή, ήταν πάρα πολύ ευτυχείς νά αποδεχθούν οποιαδήποτε κληρονομιά της, είτε πολιτιστική, γλωσσική ή θρησκευτική, πού ο ελληνο-ρωμαϊκός κόσμος στό σύνολό του θά μπορούσε νά τούς προσφέρει».\nΗ παρατήρηση τού Nichols θά μπορούσε νά ισχύει, εν μέρει, γιά τούς αρχικούς κατακτητές τής Ιταλίας, τούς Οστρογότθους, οι οποίοι υιοθέτησαν όντως αρκετά εξωτερικά χαρακτηριστικά τής ρωμαϊκής διακυβέρνησης. Δέν ήταν, όμως, αυτοί πού άφησαν τή μόνιμη σφραγίδα τους στή Δυτική Ευρώπη. Μετά τήν ήττα τους από τόν Ιουστινιανό, εξαφανίστηκαν από τό προσκήνιο τής Ιστορίας καί η εξέλιξη τής Δυτικής Ευρώπης καθορίστηκε από τούς Φράγκους. Οι Φράγκοι επέλεξαν τή σύγκρουση μέ τή Ρωμαϊκή Αυτοκρατορία, όχι μόνο σέ πολιτικό επίπεδο, αλλά καί σέ πολιτιστικό καί θεολογικό. Επομένως, δέν πρέπει νά αισθάνονταν «πάρα πολύ ευτυχείς νά αποδεχθούν οποιαδήποτε κληρονομιά της». Πάντως είναι αξιοπρόσεκτο ότι ο Nichols, παρά τό ανωτέρω σχόλιό του, θεωρεί τόν Ρωμανίδη ως έναν από τούς κορυφαίους θεολόγους τού κόσμου τού 20ου αιώνα.\n(γ). Μιά κριτική πού φαίνεται νά υπολανθάνει σέ διάφορα σχόλια Ελλήνων γιά τίς θέσεις τού Ρωμανίδη είναι ότι η ενασχόληση μέ τά ιστορικά εθνικά μας ονόματα είναι αναχρονιστική καί ότι τό ζήτημα τού εθνικού ονόματος δέν έχει καμιά ουσιαστική σημασία σήμερα. Ωστόσο, όπως απέδειξε η εμπειρία τών τελευταίων 20 ετών, όπου η Ελλάδα έχει εμπλακεί σέ μιά άλυτη διπλωματική διαμάχη γιά τό όνομα γειτονικού κράτους, τά εθνικά ονόματα δέν αποτελούν αθώες επιλογές. Αντίθετα, κουβαλούν σύνθετους συμβολισμούς, περικλείουν εδαφικές διεκδικήσεις, επανακαθορίζουν τίς ιστορικές επιλογές καί τροφοδοτούν τά πολιτιστικά επιτεύγματα τού μέλλοντος. Συνεπώς, είναι εντελώς απαραίτητη η σωστή γνώση τών εθνικών ονομάτων καί τού συμβολικού βάρους πού μεταφέρουν.\nΗ άποψη ότι η Ρωμαϊκή Αυτοκρατορία, πρίν τήν εισβολή τών βαρβαρικών φυλών, ήταν δίγλωσση είναι πλέον αποδεκτό συμπέρασμα τών σύγχρονων ερευνητών. Γιά τήν ακρίβεια, η πλειοψηφία τού πληθυσμού μιλούσε ελληνικά, όπως έχει υποστηρίξει πειστικά ο κορυφαίος σύγχρονος μελετητής τής Ύστερης Αρχαιότητας, ο Πήτερ Μπράουν.\n(δ). Μιά επιφανειακή ανάγνωση τού έργου τού Ρωμανίδη μπορεί νά οδηγήσει στήν εντύπωση ότι η κατάληξη τών απόψεών του είναι ένας ιδιότυπος εθνικισμός. Αντί γιά τόν νεοελληνικό εθνικισμό, αναφύεται ένας «ρωμηοσυνικός» εθνικισμός. Οι Ρωμηοί ταυτίζονται μέ τούς Ορθόδοξους Χριστιανούς αποκλείοντας άλλους λαούς από τήν ορθή πίστη. «Δέν μπορεί ένας Κινέζος νά είναι Ορθόδοξος; Γιατί νά ταυτιστεί η Ρωμηοσύνη μέ τήν Ορθοδοξία;» είναι τό εύλογο ερώτημα.\nΣτήν πραγματικότητα ο Ρωμανίδης έβλεπε τή Ρωμαιοσύνη ως κάτι πολύ ευρύτερο από τά όρια ενός έθνους, έστω καί τού ρωμαϊκού – άν υποτεθεί ότι μπορούμε νά μιλήσουμε γιά «ρωμαϊκό έθνος». Η Ρωμαιοσύνη ήταν ένας οικουμενικός πολιτισμός πού περιλάμβανε τόν Ελληνισμό στήν οικουμενική του διάσταση. Ο Χριστιανισμός χρησιμοποίησε μέν στήν ορολογία του τήν ελληνική γλώσσα, αλλά κάθε λαός μπορεί νά εντάξει στή δική του παράδοση τήν ελληνορωμαϊκή χριστιανική κληρονομιά. Μάλιστα, ούτε οι νεοέλληνες έχουν κάποια προνομιακή μεταχείριση λόγω εθνικής καταγωγής. Αντίθετα, στό βαθμό πού αγνοούν τήν ιστορία τής Ρωμηοσύνης, έχουν αποδεχθεί τήν προπαγάνδα τών δυτικοευρωπαίων καί έχουν μετατραπεί σέ Γραικύλους.\nΠαρά τούς ισχυρισμούς διαφόρων επικριτών, η Ρωμαιοσύνη αποδείχτηκε ανά τούς αιώνες η κατ’ εξοχήν υπέρβαση τού εθνικισμού. Ενέταξε καί αφομοίωσε ποικίλους λαούς διαφόρων γλωσσικών προελεύσεων, χωρίς νά δίνει σημασία ούτε στόν τόπο καταγωγής ούτε στήν κοινωνική θέση. Ο σκοπός της υπήρξε πάντοτε νά διασώσει τή μέθοδο θεραπείας τού ανθρώπου, πού είχε χαθεί στούς υπόλοιπους πολιτισμούς, καί νά τόν οδηγήσει στή θέωση. Αυτός ο σκοπός δέν έχει καμιά σχέση μέ περιούσιους λαούς, εκλεκτούς ευγενείς καί ιερές γλώσσες.\nΟ ίδιος ο Ρωμανίδης τονίζει συνεχώς τή διαφορά τής Ρωμηοσύνης από τούς εθνικισμούς: «Ναί μέν ο Ρωμηός έχει απόλυτον πεποίθησιν εις τήν Ρωμηοσύνην του, αλλά ούτε φανατικός ούτε μισαλλόδοξος είναι καί ούτε έχει καμμίαν ξενοφοβίαν. Αντιθέτως αγαπά τούς ξένους ουχί όμως αφελώς. Τούτο διότι γνωρίζει ότι ο Θεός αγαπά όλους τούς ανθρώπους καί όλας τάς φυλάς καί όλα τά έθνη χωρίς διάκρισιν καί χωρίς προτίμησιν». Καί λίγο παρακάτω: «Διά τούτο η Ρωμηοσύνη είναι αυτοπεποίθησις, ταπεινοφροσύνη, καί φιλότιμον καί όχι κίβδηλος αυτοπεποίθησις, ιταμότης καί εγωϊσμός. Ο ηρωϊσμός τής Ρωμηοσύνης είναι αληθής καί διαρκής κατάστασις τού πνεύματος καί όχι αγριότης, βαρβαρότης καί αρπακτικότης» .\nΣτήν ενδιαφέρουσα μελέτη του μέ τίτλο “Τhe Franks”, ο Edward James παραθέτει μιά φράση από επιστολή τής Αικατερίνης τής Μεγάλης, κατά τή διάρκεια τής Γαλλικής Επανάστασης, όπου η τσαρίνα γράφει: «Δέν βλέπετε τί γίνεται στή Γαλλία; Οι Γαλάτες διώχνουν τούς Φράγκους». Συνεπώς, στίς μεγάλες Αυλές τής Ευρώπης ήταν γνωστό τό τί συνέβαινε, έστω κι άν οι επαναστάτες αποκαλούνται «Γαλάτες» αντί «Ρωμαίοι»…\n(ε). Τέλος, μιά γενικότερη καί αρκετά πειστική κριτική χαρακτηρίζει ουτοπικά τά συμπεράσματα τής έρευνας τού Ρωμανίδη. Κλείνοντας τήν μελέτη τών έργων του, πολλοί αναγνώστες θά οδηγηθούν στό συμπέρασμα ότι ο συγγραφέας παροτρύνει σέ μιά ανασύσταση τής Ρωμαίϊκης Αυτοκρατορίας σήμερα. Πράγματι, οι τελευταίες σελίδες τής «Ρωμηοσύνης», στόν Επίλογο, μοιάζουν σάν μεγαλόπνοο πολιτικό μανιφέστο γιά τήν επιστροφή τής «τευτονοποιηθείσης» Ευρώπης στόν «ελληνικό πολιτισμό τών Ρωμαίων»:\n«Οι εν τή Δύσει απόγονοι τών Ρωμαίων όχι μόνον ανέτρεψαν τήν ταξικήν ευγένειαν καί θεολογίαν τού φεουδαλισμού τών κατακτητών των, αλλά είναι ώριμοι δι’ επάνοδον εις τήν Ρωμαιοσύνην τών προγόνων των τήν οποίαν οι εν Ανατολή Ρωμαίοι διατηρούν μέχρι σήμερον μέ τό πλήθος τών πολιτιστικών της εκδηλώσεων τό οποίον κάποτε υπήρχε καί εις τήν δυτικήν Ρωμαιοσύνην». (σ.273)\nΣτή συνέχεια, «…. αποτευτονοποιηθείσα η έστω καί υπό διαστρεβλωμένην μορφήν διασωθείσα εν δυτική Ευρώπη ρωμανόφωνος καί κελτόφωνος Ρωμαιοσύνη επανέρχεται εις τήν αρχικήν της εθνικήν, θρησκευτικήν, καί πολιτικήν ενότητα αφού καταργείται ούτω τό τευτονικόν πνεύμα τεμαχισμού τών απογόνων τών Ρωμαίων εις μικρά εγωκεντρικά καί ιδιοτελή κράτη». (σ.275)\nΑπορεί ο αναγνώστης πώς είναι δυνατόν ένα συμβατικό βιβλίο, πού εκδόθηκε πρίν 150 χρόνια καί επαναλαμβάνει τήν κατεστημένη άποψη, νά θεωρείται αντίκρουση τού Ρωμανίδη. Σέ κάθε περίπτωση, ο Ρωμανίδης είχε ήδη απαντήσει σέ όλα αυτά καί ειδικά γιά τίς Ψευδο-Ισιδώριες Διατάξεις θεωρούσε ότι αποτέλεσαν τή γραμμή άμυνας τών Ρωμαίων Παπών κατά τής Φραγκικής επίθεσης.\nΠρόκειται φυσικά γιά μιά ουτοπία. Όπως, άλλωστε, ουτοπία ήταν η διακήρυξη ελάχιστων Εβραίων τής Διασποράς τό 1897 γιά επιστροφή τού διασκορπισμένου επί 2000 χρόνια εβραϊκού λαού στή Γή τής Επαγγελίας, μέ πρωτεύουσα τήν Ιερουσαλήμ. Δέν χρειάστηκαν, όμως, πάνω από 50 χρόνια γιά νά πραγματοποιηθεί…\nΟ Ρωμανίδης αναγνωρίζει ότι αυτό τό όραμα είναι ουτοπικό, αλλά σπεύδει νά προσθέσει ότι είναι λιγότερο ουτοπικό από τό σημερινό όραμα τής Ενωμένης Ευρώπης: «Εφ’ όσον ήδη προσπαθούν κάτι παρόμοιον νά κάμουν οι σημερινοί Ευρωπαίοι διατί νά μή επιδιώξουν τήν ολιγώτερον ουτοπιστικήν καί ιστορικώς πραγματικήν ενότητα τών Ρωμαίων προγόνων των;» Καί είναι περισσότερο ουτοπικό τό όραμα τής Ενωμένης Ευρώπης διότι:\n«Ως είναι σήμερον η τευτονοποιηθείσα Ευρώπη ουδέποτε θά ενωθή διότι κυριαρχείται από τό ρατσιστικόν, φυλετικόν, διασπαστικόν, ευδαιμονιστικόν, καί εκμεταλλευτικόν πνεύμα τών Τευτόνων τό οποίον αναζητεί τήν καθυπόταξιν καί εκμετάλλευσιν τών λαών υπό μικρών ιδιοτελών ομάδων» (σ.275).\nΌπως απέδειξε η εμπειρία τών τελευταίων 20 ετών, όπου η Ελλάδα έχει εμπλακεί σέ μιά άλυτη διπλωματική διαμάχη γιά τό όνομα γειτονικού κράτους, τά εθνικά ονόματα δέν αποτελούν αθώες επιλογές. Αντίθετα, κουβαλούν σύνθετους συμβολισμούς, περικλείουν εδαφικές διεκδικήσεις, επανακαθορίζουν τίς ιστορικές επιλογές καί τροφοδοτούν τά πολιτιστικά επιτεύγματα τού μέλλοντος. Συνεπώς, είναι εντελώς απαραίτητη η σωστή γνώση τών εθνικών ονομάτων καί τού συμβολικού βάρους πού μεταφέρουν.\nΣτήν εποχή τού Μνημονίου, καθώς οι λαοί τής Ευρώπης απομακρύνονται ολοένα ο ένας από τόν άλλο καί αλληλοβρίζονται εκτοξεύοντας ρατσιστικά σλόγκαν, τά λόγια τού Ρωμανίδη ακούγονται, γιά άλλη μιά φορά, προφητικά…\nΟλοκληρώνοντας αυτή τή σύντομη αναφορά, μπορούμε νά συνοψίσουμε συμπεραίνοντας πώς, εκτός από κορυφαίος θεολόγος παγκοσμίως, ο π. Ιωάννης Ρωμανίδης υπήρξε καί ένας πρωτοπόρος ιστορικός. Χρησιμοποίησε διάσπαρτες μεμονωμένες πληροφορίες πού διέλαθαν τής προσοχής άλλων ερευνητών καί τίς συνέθεσε σέ μιά εντελώς καινούργια σύλληψη, η οποία άντεξε στό χρόνο καί στίς κριτικές. Αυτή η μεγαλόπνοη σύνθεση συνδυάζει τήν ιστορική έρευνα μέ τή θεολογική πρόταση καί είναι γερά θεμελιωμένη στήν παράδοση τόσο τής Εκκλησίας όσο καί τού ορθόδοξου λαού. Γι’ αυτό καί θά παραμείνει πολύτιμο κτήμα γιά τίς μελλοντικές γενεές όλης τής ανθρωπότητας.\nBachelor of Arts, Yale University, ΗΠΑ -\nΤΕΥΧΟΣ: 206 ΣΕΠΤΕΜΒΡΙΟΣ 2013


Αναρτήθηκε από Moschatotaurossporty στις 9:03:00 μ.μ. Δεν υπάρχουν σχόλια:\nΑναρτήθηκε από Moschatotaurossporty στις 8:58:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 10:54:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 10:14:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 10:04:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 11:53:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 11:22:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 11:08:00 π.μ. Δεν υπάρχουν σχόλια:\nΑναρτήθηκε από Moschatotaurossporty στις 9:26:00 μ.μ. Δεν υπάρχουν σχόλια:


noessis: Η απάτη του Οικονομικού Δόγματος - Κεφάλαιο 3o : H ασύδοτη φύση του οικονομικού συστήματος\nΗ απάτη του Οικονομικού Δόγματος - Κεφάλαιο 3o : H ασύδοτη φύση του οικονομικού συστήματος\nΗ αιτία για την επικράτηση της καταναλωτικής υστερίας που βιώνουμε στις μέρες μας ήταν το γεγονός ότι η δύναμη της εξουσίας είχε, προοδευτικά, περιέλθει στα χέρια της Οικονομίας, εκτοπίζοντας από τη φυσική της θέση την Πολιτική. Παλαιότερα λέγαμε ότι ο καπιταλισμός δεν κατάφερε ποτέ να χειραφετηθεί εντελώς από την πολιτική. Τώρα ισχύει το αντίθετο. Η κατίσχυση της οικονομίας έχει περιθωριοποιήσει την πολιτική και τους πολιτικούς σε ρόλους υπηρετικούς των αδηφάγων αναγκών των Αγορών.\nΦυσικά αυτό συμβαίνει γιατί το σύστημα από τη φύση του είναι απάνθρωπο και δεν προωθεί την πνευματική ευημερία των ανθρώπων αλλά και γιατί ακόμη και να το δει κάποιος κάτω από ένα πιο ηθικό και αντικειμενικό πρίσμα η ιστορία έχει ως εξής : Aν εγώ π.χ. πουλάω ένα προϊόν όχι καλής ποιότητας ή που δεν τηρεί περιβαλλοντολογικές προδιαγραφές δεν θα προτείνω σε κάποιο υποψήφιο πελάτη να πάει να το αγοράσει από αλλού αλλά θα προσπαθήσω να τον τον πείσω για το ότι το δικό μου εμπόρευμα είναι πιο καλό (εφόσον θέλω να βγάλω χρήματα ) παρόλο που γνωρίζω ότι αντικειμενικά αυτό δεν συμβαίνει. Άρα η ηθική έννοια του όλου πράγματος, αυτομάτως πάει για βρούβες! Το παράδειγμα φυσικά είναι παιδικό. Σκεφτείτε την διάσταση που λαμβάνει στις αδηφάγες επιχειρήσεις. Καμία διαφορά με τους νόμους της ζούγκλας αφού ο ισχυρός στην κυριολεξία τρώει τον αδύναμο και το μεγάλο ψάρι το μικρό και παρόλο που έχουμε αυτό το αναθεματισμένο ανώτερο «κάτι» που το αποκαλούμε νου δεν έχουμε καμία διαφορά με τα ζώα.\n<<Άλλωστε αυτό το σύστημα βλέπει όλον τον κόσμο και όλα τα περιεχόμενά του και όλη την ανθρωπότητα και όλες τις δράσεις και αντιδράσεις της, μέσα από το Οικονομικό πρίσμα, το όποίο αυτό έχει δημιουργήσει, εστιαζόμενο σε μια δική του ερμηνεία της Ιστορίας και της Κοινωνίας, ακόμη και της φύσης του Ανθρώπου και των προσωπικών έργων του. Θεωρεί ότι όλα τα ζητήματα είναι κατά βάθος οικονομικά ζητήματα. (Αυτό, κατ’ επέκταση, στη Δύση, στον 20ό αιώνα τελικά εξελίχθηκε στο ότι όλα τα ζητήματα είναι κατά βάθος πολιτικά ζητήματα ή έχουν πολιτική διάσταση. Κυρίως θεωρώντας ότι η πολιτική είναι η διαχείριση της Οικονομίας και της Κοινωνίας που η Οικονομία δημιουργεί).\nΑποτέλεσμα; Στοιχεία όπως η συγκρότηση του ανθρώπου, η καλλιέργειά του, ο τρόπος ζωής του, η μοίρα του να αντιμετωπίζονται, από τους προαγωγούς του Μάρκετιγκ ως επενδυτικά στοιχεία, ως εμπορικές ευκαιρίες, περίπου σαν συντελεστές παραγωγής. Η αγορά έχει εμπορευματοποιήσει και προσπαθεί να εξηγήσει με οικονομικούς όρους κοινωνικά φαινόμενα και αγαθά, όπως η υγεία, η εκπαίδευση ακόμα και η φιλανθρωπία και η αγάπη. Το cost-benefit analysis και η συνεκτίμησή του εφαρμόζεται παντού. Η συνωμοσία μέσα σε λίγες λέξεις: “Το κλειδί της οικονομικής ευημερίας είναι η δημιουργία μιας οργανωμένης μη – ικανοποίησης”.>>


22 Ιουνίου 2016 dimartblog Εικαστικά 2 Σχόλια\nΠέρασα μια φάση στην εφηβεία μου, όπου μάζευα σε λεύκωμα φωτογραφίες της Meryl Streep, που κλείνει σήμερα αισίως τα 67. Τη λάτρευα. Προ διαδικτύου τότε, έψαχνα σε κάθε λογής πηγές και έντυπα για να ξετρυπώσω ωραίες εικόνες από τη ζωή της ή από τις ταινίες της. Το ίδιο έκανα βέβαια και με όλους τους ηθοποιούς που αγαπούσα. Τω καιρώ εκείνω είχαμε αποκλειστικά τις χάρτινες πηγές: περιοδικά, εφημερίδες, άντε και καμιά αφίσα. Δεν αρκούμουν στις ελληνικές εκδόσεις. Από παιδί ακόμα είχαμε συνηθίσει στο σπίτι και τον ξένο Τύπο. Ο πατέρας μου έκανε βόλτα στο Σύνταγμα και έφερνε μία φορά το μήνα ξενόγλωσσα περιοδικά και εφημερίδες, κυρίως αμερικάνικα και αγγλικά. Σε αυτά, τέλος πάντων, στα αμερικάνικα περιοδικά ποικίλης ύλης ή τα κινηματογραφικά, όπως το «ιστορικό» Premiere, και διάφορα άλλα που προμηθευόμουν —φοιτήτρια πια— από τα κιόσκια του κέντρου, ανακάλυπτα σαν φυσιοδίφης τα νέα, τις εξελίξεις για ταινίες και υπέροχες εικόνες από τη ζωή των σταρ, σε χορταστικά αφιερώματα, μέσα στα οποία ολβία χανόμουν. Συχνά επισκεπτόμουν και την Βιβλιοθήκη της Αμερικάνικης Ένωσης, απορροφημένη επί ώρες εκεί μέσα (είπαμε, ήταν οι ηλικίες όπου έχεις άφθονο χρόνο ελεύθερο) μελετώντας με σεβασμό τους New York Times, το New Yorker κ.λπ. Σε αυτές τις χάρτινες περιπλανήσεις, εν πάση περιπτώσει, τσίμπαγα διάφορες εικόνες των ηθοποιών ή των σκηνοθετών. Στη μαθητική ηλικία όταν ακόμα ήμουν, τις έκοβα με ψαλίδι με προσοχή και ακρίβεια, και τις επικολλούσα σε λευκώματα (όταν είχαμε μόνο το «cut and paste» και όχι το «copy and paste»).\nΕδώ άλλα εικαστικά


Χειροτεχνίες/Crafts Archives - Page 2 of 2 - Ioanna's Notebook\n(scroll down for English) Δεν είναι λίγες οι φορές που έχω δει ένα κόσμημα και έχω αναρωτηθεί “Γιατί είναι τόσο ακριβό, αφού είναι τόσο απλό που μπορώ να το φτιάξω και εγώ;”. Όταν πρόκειται για DIY αυτό που πληρώνουμε τις…\n(scroll down for English) Η σημερινή ανάρτηση είναι αφιερωμένη στα κορίτσια, μικρά ή μεγάλα. Στέκες για τα μαλλιά από τα χεράκια σας. Τα υλικά είναι απλά και πιθανότατα να τα έχετε ήδη. Είναι μια καλή ιδέα για δώρο που σίγουρα…\n(scroll down for english) Ένα από τα “καλά” του να έχεις παιδιά είναι τα παιδικά πάρτι. Όταν δε τα παιδιά είναι μικρά οι απαιτήσεις τους είναι περιορισμένες (λέμε τώρα!). Έτσι λοιπόν, φέτος αποφασίσαμε (εγώ δηλαδή!) ότι θα κάναμε το πάρτι…